28 Ìàé 2020 12:34 248\nРивоят қилишларича, бир мусаввир чиройли суратни чизди ва уни кўпчилик йиғиладиган жойга осиб қўйди. Расмнинг тепасига шу ёзувларни битди: “Ким бу расмда камчиликни кўрса, устига қизил қалам билан белги қўйсин”. Рассом кечқурун келиб қараса, расм қизил бўёққа тўлиб кетибди. У устозининг олдига бориб, бу расмдан воз кечмоқчи эканини айтди.\n- Йўқ, - деди устози унга. – Сен яхшиси, иборани ўзгартир: “Ким расмда камчилик кўрса, уни тузатсин”, деб ёзиб қўй.\nРассом устозининг айтганини бажарди. Буни қарангки, орадан бир неча кун ўтса ҳамки, расмга ҳеч ким бир чизиқ тортмади.\n- Кўрдингми, - жилмайди рассомнинг устози. – Бу ҳаётда ҳамма нарсадан хато топиш жуда осон, аммо шу хатони тузатиш – ислоҳ этиш ниҳоятда мушкул ишдир...\nКуни кеча муҳтарам Президентимиз томонидан имзоланиб, матбуотда эълон қилинган “Жазо муддатини ўтаётган, қилмишига чин кўнгилдан пушаймон бўлган ва тузалиш йўлига қатъий ўтган бир гуруҳ шахсларни афв этиш тўғрисида”ги Фармонини ўқиб, менинг хаёлимга қаердадир ўқиганим – шу ривоят келди. Унинг мазмун-моҳиятини мушоҳада этарканман, кечиримлилик нақадар улуғ фазилат бўлса, хато йўлдаги бир инсонни тўғрилик сари йўналтириш шунчалар мушкул вазифа эканини ҳам идрок этдим.\nДарҳақиқат, кечиримлилик – халқимизга хос фазилат. Умумхалқ байрамлари арафасида билиб-билмай жиноят содир этган, қонуний жазони ўтаётган фуқароларни Президент фармонига асосан авф этилиши ҳам ана шу фазилатларни юртимизда олий қадрият даражасига кўтарилганини англатади.\nПрезидентимизнинг юқоридаги Фармони муборак Рамазон ҳайити арафасида имзолангани билан ҳам аҳамиятлидир. Чунки Аллоҳ ризолиги учун, гуноҳларимиз кечирилишини сўраб, ўттиз кун давомида холис ниятда рўза тутдик. Кўнглимиздан гина-кудуратларни ўчирдик, савобли амалларга шошилдик ва ўз-ўзимизни ислоҳ этишга ҳаракат қилдик. Шундай улуғ кунлардаги авф замирида ҳам ана шундай мақсад мужассам экани билан қалбларимизни тўлқинлантирди. Авф этилган шахслар хотирасида бу галги Рамазон ҳайити унутилмас бўлиб қолиши, шубҳасиз. Мазкур муҳим ҳужжатга мувофиқ, Ўзбекистон Республикаси Конституциясининг 93-моддаси 23-бандига асосан содир этган жинояти учун жазони ижро этиш муассасаларида жазо ўтаётган ҳамда қилмишига чин кўнгилдан пушаймон бўлган ва тузалиш йўлига қатъий ўтган 258 фуқаро афв этилди.\nАфв этилган шахсларнинг 16 нафари асосий жазодан озод этилади, 101 нафари жазони ўташдан муддатидан илгари шартли озод қилинади, 24 нафарининг озодликдан маҳрум этиш жазоси енгилроқ жазо билан алмаштирилади. Шунингдек, 117 шахсга тайинланган озодликдан маҳрум этиш жазосининг муддатлари қисқартирилди. Афв этилганларнинг 7 нафарини 60 ёшдан ошган эркаклар, 1 нафарини аёл, 7 нафарини чет давлат фуқаролари, 164 нафарини тақиқланган ташкилотлар иштирокчилари ташкил этади. Эндиликда улар оиласи ва яқинлари бағрига қайтиб, эркин ҳаёт кечирадилар. Улар келгусида ҳам эътибордан четда қолмайдилар. Ижтимоий ҳаётга мослашиб, фойдали меҳнат билан шуғулланишлари, соғлом турмуш тарзини йўлга қўйиб, жамиятда муносиб ўрин топишлари учун кўмак берилади. Бу юқоридаги фармонда белгилаб қўйилган вазифалардан биридир.


“ИС ТЕАТР” давлат театрлари ахборот тизими – ПОЙҚАДАМИНГ ҚУТЛУҒ БЎЛСИН! “Бардош“ спектакли хусусида\nПОЙҚАДАМИНГ ҚУТЛУҒ БЎЛСИН! “Бардош“ спектакли хусусида\nҲозирда амалга оширилаётган манфаатли ишларни қўллаб-қувватлаш ва кори-хайрдан иборат масъулиятли тадбирларда фаол иштирок этиш бурчимиз эканлигини ёдда сақламоғимиз лозим. Театр ва кино санъати орқали замон муаммолари, бунёдкорлик ишлари, юртимизни янада яшнатишга қаратилган амаллар силсиласини халқимизга даъваткор руҳда етказишга кўпроқ аҳамият берилмоқда. Ана шундай қизғин жараёнда яна бир янги ибратхона – “Турон” театр-студияси фаолият бошлагани театр санъати мутахассислари, фаол шинавандалар ҳамда мухлисларни мамнун этди. Мазкур театр-студияга Ўзбекистон Мудофаа вазирлиги ташаббуси билан таниқли актёр ва режиссёр Сайфиддин Мелиев асос солди. Сайфиддин Мелиев студиядаги барча ижодий жараён мураккабликлари ҳамда масъулиятини ўз зиммасига олиб, ижодий масканга бадиий раҳбар этиб тайинланди.\nШу ўринда, юртимиз театр санъати ривожига ўзининг муносиб ҳиссасини қўшиб келаётган Ўзбекистон Республикаси Мудофаа вазирлигига миннатдорлик билдирамиз. Зотан, “Турон” театр-студиясининг ташкил этилишига вазирликнинг мутасадди арбоблари, хусусан, маданият ва маърифат бўлимининг ташаббускор ва жонкуяр ходимлари бош-қош бўлдилар.\nШуниси қувонарлики, “Турон” театр-студиясига “Давлат театри” мақомининг берилиши кўнгилларни хушнуд этгувчи хушхабар бўлди. Бу юксалиш театр жамоасига янада кенг имкониятлар яратяпти, ижодий фаолиятни ҳар томонлама шакллантиришга, изланишлар кўламини юқори поғоналарга олиб чиқишга тўла шарт-шароит яратиб беряпти.\nТеатр жамоаси қисқа давр ичида тўртта асарни саҳнага қўйиб улгурди. Улар Жамила Эргашеванинг “Кеч куз таронаси”, Чингиз Айтматовнинг “Сарвиқомат дилбарим” ҳамда грузин драматурги Нодар Думбадзе қаламига мансуб “Яшаш учун кечикма” драмаларидир. Яқин кунларда эса Павел Санаевнинг табдил услубда Сайфиддин Мелиев таржимаси ва инсценировкаси асосида “Бардош” номли спектакли премьераси бўлиб ўтди.\nМазкур асар иштирокчилари ёш ва маҳоратли актёрлардан иборат. Умуман олганда, Турон давлат театри труппаси шаҳримизнинг қатор театрларида фаолият юритган актёрлар, Ўзбекистон давлат санъат ва маданият институтида таҳсил олаётган битирувчи талабалар, кино санъатида ижод қилаётган таниқли санъаткорлардан иборат.\n“Бардош” спектакли хусусидаги мулоҳазаларга қайтсак. Драма жанридаги бу асар анча йиллар муқаддам ёзилган. Таржима ва инсценировка жараёнида бугунги кунимиз учун тааллуқли бўлган чинакам дарду ташвишларимиз, оғриқларимизни келтириб чиқараётган ўта чигал нуқталар илдизини очиб бера олувчи асар эканлиги сезилади. Спектаклни актёрлар квартети ижросидаги ғам-андуҳга тўла маҳзун таронага қиёс қилиш мумкин. Айниқса, ушбу саҳна асарини тўрт кишидан иборат бир-бирига монанд, бир бирини англайдиган уюшқоқ актёрлар ансамбли ижро этади. Булар – бобо-буви, она ва бола. Инсоният ибтидоси ва интиҳосига қадар суянадиган, қувват оладиган – меҳр туйғуси унинг руҳий оламини, тафаккур дунёсини мустаҳкамлаб боради. Асар қаҳрамони – боланинг ана шу туйғуга интиқлиги биринчи кўринишданоқ маълум. Болага бобоси ва бувиси қанча парвона бўлмасин, буларнинг ҳаммаси гўё “омонат”дек туюлади. Меҳр фақат моддий таъминотда деган хонадонда бола учун эркинлик йўқ эди. Она узоқ жойларга ишлашга кетиб, фарзандидан хабар олгани қайтади. Набираси учун сарфлаган харажатлар ҳисоб-китоби билан банд бўлган буви бир пайтлар ўз қизига ҳам меҳрсиз бўлган эди. Энди ана шу қизнинг фарзанди онаси келишини интиқ бўлиб кутади, у билан хаёлан гаплашади. Она билан дийдорлашув, хайрлашув саҳналари актёр Сарвар Мирзаев томонидан маҳорат билан ижро этилган. Она образида намоён бўлган Дилшода Жўраева спектакль давомида режиссёр томонидан белгиланган вазифаларни уддалай олиши билан ажралиб туради. Актёрлик маҳоратининг асосий ифода воситаси бўлган саҳнавий нутқ масаласига деярли эътироз йўқ. Сабаби, ҳар бир персонажнинг мақсади аниқ. Спектаклга тайёргарлик жараёнида маълум бўлдики, режиссёр актёрларга ҳар бир репетицияда фаолликни, ижрочилик унсурларини бойитиб бориш ва сўзнинг таъсирчанлигини ошириш вазифаларини қўйган. Бир сўз билан айтганда, асар бугунги кунда мажбурликдан ишлашга ёки ҳой-ҳавас учун чет давлатларга кетаётган аёлларнинг фарзандлари тақдири ҳақида.\nЮқоридаги омилларни актёрлар маромида ўзлаштирса, томошабинлар юрагини жунбишга келтирувчи қудратли сўз таъсир кучини йўқотмайди. Ростини айтганда, биринчи бор ушбу спектаклни тақдимот маросимидан аввал, режиссёр таклифига биноан бир ўзим томоша қилиб, қаттиқ таъсирландим. Иккинчи бор, асарнинг финалидаги монологида томошабинларнинг кўзларида ёш кўрдим, оғир хўрсиниқлар эшитдим. Асардаги камчиликлардан, айрим рус тилидан кириб келган сўзларнинг талаффузига ва шевага эътибор қаратилса, нур устига нур бўлади. Асар мазмун-моҳиятини ойдинлаштиришга кўмаклашувчи танланган мусиқалар ҳам таъсирчанлик кучини оширишга хизмат қилади. Спектакль декорацияси саҳнага кўндаланг осилган қоплар ва унга маҳкамланган занжирлардан иборат. Бу ҳар кимни ўйга толдириши табиий. Режиссёрнинг ютуғи шундаки, яхши ва енгил топилмалардан усталик билан фойдалана олган. Айниқса, овқат столининг дарс столига, ундан каравотга айланиши ҳам актёрларнинг вазиятдан маҳорат билан фойдаланиб, кўрсатилаётган ҳар бир саҳнани бир-бирига боғлаш ва белгиланган чўққи сари, энг муҳими, муаллиф ва режиссёр қўйган мақсадга интилаётганидир.\nАминманки, бу ютуқ муваффақиятлар денгизидан томчи холос. Биз ёш ва навқирон театр жамоасидан янги ва яхши ижодий ишларни интиқлик билан кутиб қоламиз.\nҚАЛБ САДОСИ →\nБугунги ташрифлар: 0\n7 кунлик ташрифлар: 640\n365 кунлик ташрифлар: 220 731\nБарча ташрифлар: 232 228\nБарча ташриф буюрувчилар: 38 438


Эммануэл Макрон: “Биз Қорабоғнинг қайта забт этилишини қабул қилмаймиз” - hudud24.uz\n2020, 31-Oktabr | 23:59\nБош саҳифа Янгиликлар Жаҳон Эммануэл Макрон: “Биз Қорабоғнинг қайта забт этилишини қабул қилмаймиз”\nЭммануэл Макрон: “Биз Қорабоғнинг қайта забт этилишини қабул қилмаймиз”\n21:51 / 30-09-2020\n“Мен Туркиянинг (Озарбайжон фойдасига – Таҳририят) сиёсий баёнотларини пайқадим. Мен буни хавфли деб биламан”, деди Франция президенти Эммануэл Макрон бугун, 30 сентябрь куни Латвияда бўлиб ўтган матбуот анжуманида.\nУнинг фикрича, Туркиянинг жангари риторикаси Озарбайжонни Тоғли Қорабоғни қайта босиб олишга ундайди. Шундай бўлса-да, Reuters агентлигининг ёзишича, Франция раҳбари ушбу босқичда Қорабоғ можаросига Туркиянинг бевосита аралашуви тўғрисида ҳеч қандай далилларга эга эмаслигини таъкидлаган.\n“Франция ҳанузгача Туркиянинг сўнгги соатларда берган ва аслида Озарбайжоннинг Тоғли Қорабоғни қайта забт этишига қўйилган ҳар қандай тақиқларни бекор қилган хавфли хабарларидан хавотирда. Ва биз буни қабул қилмаймиз“, – деди Макрон.\nEADaily хабарига кўра, Франция президенти Тоғли Қорабоғдаги ҳарбий ҳаракатлар борасида яқин орада Россия президенти Владимир Путин ва Aмерика раҳбари Дональд Трамп билан музокаралар ўтказишни режалаштирмоқда.\nМакрон “Бугун кечқурун мен фикр алмашиш ва Тоғли Қорабоғни инқироздан чиқариш йўлларини муҳокама қилиш учун Президент Путин билан ва менимча, эртага – Президент Трамп билан гаплашаман”, дея баёнот берган.\nРоссия, Aмерика Қўшма Штатлари ва Франция ЕХҲТ Минск гуруҳининг ҳамраиси бўлган мамлакатлардир. Улар Қорабоғ можаросини назорат қилиш ҳуқуқига эга.\nТуркия Ташқи ишлар вазири Мевлут Чавушўғли эса “Туркия Озарбайжонни музокаралар столи ва жанг майдонида ҳам қўллаб-қувватлашга тайёр”, демоқда. Турк дипломатияси раҳбари бу ҳақда 29 сентябрь куни Aнқарадаги Озарбайжон элчихонасига ташрифи чоғида маълум қилган. Унинг сўзларига кўра, “Аслида, муаммодан чиқиш йўли оддий. Aрманистон ўз қўшинларини Озарбайжоннинг босиб олинган ерларидан олиб чиқиши керак. Муаммони ишғолсиз ечиш мумкин эмас ”.\nЭслатиб ўтамиз, 27 сентябрь куни Озарбайжон Тоғли Қорабоғдаги, шу жумладан Степанакертдаги аҳоли пунктларини интенсив равишда ўққа тутишни бошлади, Қорабоғ можаро зонасидаги бутун алоқа чизиғи бўйлаб ҳужумга ўтди. Бокуда “қарши ҳужум” деб номланган операциялар фронтнинг шимолий, шарқий ва жануби-шарқий секторларида олиб борилмоқда. Aрманистонда ҳарбий ҳолат ва умумий сафарбарлик эълон қилинган. Озарбайжон ҳам ўз ҳудудида ҳарбий ҳолат ва қисман сафарбарлик жорий этилганини эълон қилди.\nАввалги мақолаКоронавирус аниқланган уйда инфекция неча кун яшайди?\nКейинги мақола90 нафар ходимга тўланмай қолган маблағлар ундириб берилди\nЧелябинскдаги шифохонада кислород баллони портлагани айтилмоқда (+видео)


Аёл бахти тутиб турар дунёни - Уч илдиз\nАёл бахти тутиб турар дунёни\nЖурналистика факультетида доцент Аҳмаджон Мелибоев раҳбарлигида\nчоп этилаётган “Журналист” ўқув газетаси саҳифаларида ижодкор талабаларнинг энг яхши мақолалари мунтазам равишда эълон қилинади. Наврўз байрами арафасида 1-босқичда таҳсил олаётган иқтидорли талабалар факультетда меҳнат қилаётган аёлларга бир неча саволлар билан мурожаат қилишган. Қуйида устоз муаллималарнинг жавобларини эътиборингизга ҳавола қиламиз.\nАёллик бахти деганда нимани тушунасиз?\nАёл орзуси чексиз бўлади, дейишади. Шу фикрга қўшиласизми?\nШу касбни танлашда сизга нима туртки берган?\nЎзингиздан ўзган шогирдингиз борми?\nЎзингизга нисбатан танқидий муносабатда бўла оласизми?\nЖаҳл чиққанда ақл қочади, дейишади. Сизнингча ҳам шундайми?\n1.Аёлнинг бахти унга бўлган эътибор, яқинларидан меҳр-оқибат кўришда, оналикда, деб биламан.\nИнсон орзусиз яшай олмайди. Орзу бўлмаса ҳаётнинг қизиғи қолмайди.\nЁшлигимда ҳуқуқшунос бўлишни ният қилганман. Аммо дадам яқинлари билан маслаҳатлашиб, журналистика факультетига ҳужжат топшириш учун олиб келганлар. Дадамнинг яқин дўсти Юсуф амаки: “Қизим, сен ҳикоялар машқ қилар экансан, журналистикага кирганинг маъқул” деганлар. Аввалига бироз хафа мбўлиб юрганман, кейин эса… уларга раҳмат деганман.\nКўп шогирдларим мендан ўзиб кетишди. Бундан ортиқ бахт борми?!\nАлбатта. Ҳар бир киши шундай йўл тутиши керак.\nҲа, бу фикрга тўла қўшиламан. Баъзан одам ўзини ушлаб ҳам туриши зарур. Ортиқча жўшиб кетиш фойда келтирмайди. Аммо… ҳаётда шудай ҳолатлар ҳам бўладики, жўшиб, қайнаб кетганингни билмай ҳам қоласан. Шундай пайтда жаҳлга эмас, ақлга таянганингдан кейин, ўзингдан хурсанд ҳам бўлиб кетасан.\nМуслима Обидова ёзиб олди.\n1.Аёллик бахти мен учун суюкли рафиқа бўлиш, турмуш ўртоғи билан бахтли ва мазмунли ҳаёт кечириш, қўша-қариш демакдир.\n2.Аёллар ҳам эркаклар сингари турфа хил бўлишади. Инсон тирик экан, бир мақсадга эришгач, яна янги мақсадларни кўзлайди. Ҳаётнинг қонуни бу: турмуш тарзи ўзгаргани сари, орзу-ҳаваслар ҳам кўпайиб боради. Бунинг ёмон жойи йўқ. Аммо… ҳаётда эркаклар реалроқ, аёллар эса романтик бўишшади. Шу сабабли аёлларнинг орзуси чексиз, улар шу фазилатлари билан ҳам сирли туюладилар.\n3.Ўқитувчилик касбига қизиқишимнинг сабаби педогоглар оиласида тарбия топганман, муҳаррир, таржимон бўлиб ишлаганман. Талабаларга дарс бериш мен учун ёқимли машғулот. Аммо… таълимдаги қоғозбозлик, ортиқча ҳисоботбозлик инсонни чарчатади. Ёшлигимда Ўзбекистоннинг бирор хорижий мамлакатдаги элчиси бўлиб ишлашни орзу қилган эдим. Яна бир касб менда ҳавас уйғотган: радио ва телевидениеда дубляжда ишлаш.\nШогирдларим кўп, улар билан фахрланаман.\n5.Ўзимга танқидий назар билан қарай оламан. Танқид қилишса, ўша пайт жаҳл қилсам ҳам, вақт ўтгач хатоимни тушунаман. Узр сўраш мен учун осон иш.\n6.Қўшиламан. Мен таниган ва билган одамлар ичида жаҳлни тўла жиловлай оладиган ягона инсон бу — раҳматли отамлар эди. Бу хислатнинг менда ҳам бўлишини жуда-жуда хоҳлайман.\nМарям Хонимова ёзиб олди.\n1.Аёллик бахти унинг она эканлигида деб биламан. Шунингдек унинг суюкли ёр, меҳрибон она, яқинлари учун керакли инсон бўлганида. “Энг бахтиёр дамларимни мен уйда, оилам даврасида ўтказаман. Афсуски, кўп ҳолларда бу бахтиёрликни ўзимдан қизғонаман”, деган экан Томас Жефферсон.\n2.Ҳар бир аёлнинг ўз орзуси бўлади. Яъни орзудаги аёл бўлиш. Бу орзу ёшликдан шаклланиб келади. Қиз бола чиройли келинчак бўлишни, оилапарвар турмуш ўртоқни ва бахтли, меҳрибон она бўлишни орзу қилади. Бунинг ёмон жойи йўқ.\n3.Шу касбни танлашимга сабабчи инсонлар – ота-онам. Онамнинг она тили ва адабиёт фани ўқитувчиси, отамнинг эса журналист эканлиги боис ёшлигимдан бу касбга ҳавас билан қараганман.\nШогирдларим бор, албатта. Аммо ўзимиз ҳам, гарчи устоз мақомига етсак-да, бизга сабоқ берган устозларимиз даражасига эришмадик, деб ҳисоблайман.\nЎзига нисбатан танқидий муносабатда бўлиш – яхши фазилат. Бу фазилат эгалари ҳаётда кўп нарсага эришадилар.\nЖаҳл келганда – ақл кетади, деб тўғри айтилган. Лекин ҳар доим ҳам эмас. Негаки, жаҳл келганда, инсон кўп ҳолларда ҳаққоний фикрлайди.\nКамола Собитжонова ёзиб олди.\nАёллик бахти унинг оиладаги мавқеи, фарзандлари камоли билан белгиланади.\nАёл орзуси чексиз. Бир орзуси ушалса, бошқаси пайдо бўлаверади. Бу — ҳаётнинг азалий қонуни. Орзулашдан тўхтаган одам яшашдан ҳам тўхтайди.\nФакультетимизда узоқ йиллар ишлаб, кўп шогирдлар етиштирган устоз Анвар Шомақсудов оиласига келин бўлганман. Журналистика соҳасига келишим шу улуғ инсон билан боғлиқ. Мен бундан фахрланаман.\nШогирдларим кўп, уларга ҳавасим келади…\nШундай қилишга ҳаракат қиламан. Менимча, натижа ёмон эмас.\n6.Шундайлигини билганим учун ҳам жаҳлни ичимга ютаман. Аммо… баъзан ичинг ҳам тўлиб кетади-да…\nШоҳиста Пиримова ёзиб олди.\nМен учун бахт бу – оила. Кимдир мансабни бахт деб ҳисоблайди, кимдир дунё бўйлаб кезишни бахтга йўяди. Мен учун энг муҳими — оиламнинг тинчлиги.\nБу ёруғ оламда орзусиз инсон бўлмаса керак. Мен ҳам ўшаларнинг бириман, орзуларим кўп, аммо ўзим учун қадрли.\nЎзимга ўзим туртки берганман.\nУлуғбек Раҳматуллаев, Абдураҳмон Орипов каби шогирдларим билан фахрланаман.\nТабиатан юмшоқ кўнгилман. Жиддийроқ бўлишга ҳаракат қиламан. Ўзимга нисбатан танқидий муносабатда бўлишдек улуғ фазилат мен учун бегона эмас.\nТўғри, менда ҳам шундай бўлиб туради. Аммо жаҳлим одатда кам чиқади. Самимийлигимни суиистеъмол қиладиганларга нафрат кўзи билан қарайман. Шундай кезларда, яхшиси, менга рўпара келмаганлари маъқул…\nИлҳом Худойназаров ёзиб олди.\nМен учун фарзандларим, турмуш ўртоғим ва онажонимнинг саломатликлари, яқинларим ва жигарларимнинг борлиги, хонадонимизнинг тинчлиги, оилам билан дастурхон атрофида доимо бирга бўлиш энг катта бахт.\nАёл орзуси чиндан ҳам чексиз, лекин ҳамма оналарнинг энг буюк орзуси — фарзандларининг бахти ва камолини кўриш бўлса керак.\nЖурналистикани шу касбга кизикишим туфайли танлаганман. Бошқа касбни танлашга тўғри келганида бошланғич синф ўқитувчиси булар эдим. Чунки жажжи, беғубор болажонлар билан ишлашни ёктираман.\nБўлганда қандоқ! Уларни кўриб хурсанд бўламан. Шогирдларим устозларини унутиб қўймасалар бўлди…\nЖаҳл чиққанда ўтириб олиш керак деган гапни кўп бор эшитганман. Баъзан шундай қилишга ҳам тўғри келади.\nСитора Ҳикматуллаева ёзиб олди.\nАёллик бахти турмуш ўртоғидан, фарзандларидан кўрадиган меҳрда, эътиборда деб биламан. Оиласи мустаҳка аёл, меингча, энг бахтли бўлса керак.\nАёлга аслида куп нарса керак эмас. Шоира Зулфия Мўминованинг шундай сатрлари бор:\nАёлга бахт беринг, саодат беринг,\nДеманг юрибди-ку, кулиб жилмайиб.\nАёл кулиб туриб, ўлиши мумкин\nДунёни олиши мумкин жилмайиб.\nЖамиятдаги ноҳақлик, адолатсизлик ҳақида ёзаман, гапираман деган тушунчалар билан бу касбни танлаганман. Журналист бўлмаганимда, хирург бўлардим. Бу касб эгаларига ҳурматим баланд. Улар инсонларнинг дардига малҳам бўлай деб жон куйдириб ишлайдилар. Бу касб эгаларида шернинг юраги, бургутнинг кўзи, аёлнинг калби бор.\nҲа, бу ҳаётнинг азалий конуни, шундай бўлиши керак. Шундай шогирдларимдан бирининг исмини ўғлимга қуйганман.\nҲар қандай вазиятда ҳам инсон ўзини қўлга ола билиши керак.\nЗарифа Айтматова, талабалар турар-жойи бекаси:\n1.Аёл она бўлгандагина чинакам бахт нималигини тушуниб етади.\nОрзуларим тугади деган аёлнинг ўзи йўқ. Орзу чегара билмайди.\nБу касбга адашиб келганман десам ҳам бўлади. Агар имкон бўлганида олим бўлардим. Институтни тамомлаб илмий фаолиятни бошлаётганимда турмуш ўртоғим оламдан ўтганлар. Оила ташвиши бўйнимга тушган. Иккита қизимни вояга етказишга ўзимни бағишлаганман.\nТанқид кўпчиликка ёқмайди, аммо ўзи фойдали нарса.\nҚўшилмасликнинг иложи йўқ. Ўзимда ҳам бу ҳолатни кўп кузатганман. Чунки оилада ҳам ота, ҳам она бўлиш қаттиққўлликни талаб қилади. Жаҳлни жиловлаш эса доим ҳам осон бўлмайди.\nНилуфар ёзиб олди.\nИнтервью устоз публицист Аҳмаджон МЕЛИБОЕВнинг маҳорат мактабида нашрга тайёрланди\nЎзбекистон ва Туркия дўстлик ришталари\nNext story Республика олий таълим ва илмий-тадқиқот муассасалари ходимларининг меҳнатига ҳақ тўлаш тизимини такомиллаштириш чора-тадбирлари тўғрисида\nPrevious story Билганимдан билмаганим кўплигини биламан…


Коронавируснинг энг фаол тарқатувчилари маълум қилинди — Sof.uz\nМутахассиснинг таъкидлашича, касалликдан соғайиб кетилгандан кейин ҳам вирус юқори нафас йўлларида қолади ва айнан шу сабабли барча одамлар ниқоб тақиб юришлари шарт.\n“Ниқоб тақмайдиганлар коронавируснинг энг фаол тарқатувчилари ҳисобланади. Биринчи навбатда, бундайлар тоифасига болалар, бир нарсани уқтириш қийин бўлган ёшлар киради”, деб таъкидлаб ўтган Карабиненко.\nОктябрда АҚШдаги Принстон, Жон Ҳопкинс ва Калифорния университетлари олимлари коронавируснинг асосий тарқатувчилари болалар ва ёшлар ҳисобланишини, улар ҳисобига коронавирус юқтириш ҳолатларининг учдан бир қисми тўғри келишини маълум қилишган. Олимларнинг таъкидлашича, ўз тенгдошидан вирусни осон юқтириб олиш мумкин. Шу сабабли болалар ва ёшлар орасида вирус юқтириб олиш эҳтимоли юқори бўлади.\nкоронавирус #ҳимоя ниқоби


Европа cуди терроризмда айбланаётган Ўзбекистон фуқаросининг экстрадициясини тўхтатишни талаб қилмоқда - 16 Января 2009 - Ҳимоячи\nЯкшанба, 19.09.2021, 08:56\nГлавная » 2009 » Январ » 16 » Европа cуди терроризмда айбланаётган Ўзбекистон фуқаросининг экстрадициясини тўхтатишни талаб қилмоқда\nЕвропа cуди терроризмда айбланаётган Ўзбекистон фуқаросининг экстрадициясини тўхтатишни талаб қилмоқда\nЕвропа Суди 2009 йил 13 январь куни Россия Федерацияси расмийларига Ўзбекистон фуқароси Мурод Йўлдошевнинг экстрадициясини тўхтатиш тўғрисида кўрсатма берди. Ўзбекистон расмийлари уни 2005 йил Андижон қўзғолонига алоқаси борликда айбламоқдалар, дея хабар беради “Фуқаровий кўмак” қўмитаси.\nМатбуот варақчасида қайд этилишича, 37 ёшга кирган қўқонлик Мурод Йўлдошев ўз шаҳридаги пойафзал ишлаб чиқарадиган цехда ишлаган. 2005 йил 13 май куни у корхона директорининг буйруғига бинан бошқа ҳамкасблари билан бирга Андижонга митинга келган. Цех директори уларга “агар митингга бормасангизлар, давлат цехни ёпиб қўяди ва ҳаммангиз ишсиз қоласизлар”, деб айтган. Мурод оиласининг ёлғиз боқувчиси бўлгани учун ҳам йўқ дея олмай Андижонга борган. У Бобур майдонида ҳеч қандай зўравонлик ҳаракати қилмаганини, қўлига қурол олмаганини таъкидламоқда.\nҲукумат қўшинлари намойиш иштирокчиларини ўққа тута бошлаганларида у майдондан ҳамма билан бирга қоча бошлаган, яраланган ва нотаниш одамларнинг уйида яширинган. Улар Муродга биринчи тиббий ёрдам кўрсатганлар, шундан кейин у уйига қайтиб келган, бир неча кун даволаниб ётган.\nШундан кейин унинг қариндоши Қўқон ички ишлар бошқармасида Муроднинг фотосуратини бошқа қўзғолончилар қаторида кўрганини айтган. Қамалишдан қўрқиб Мурод Ўзбекистнни тарк этган ва май охирида Красноярск ўлкасига келиб ўша ердаги қурилишларда ишлай бошлаган. Россия ҳуқуқ-тартибот идораларининг ходимлари уни 2007 йил 31 октябрь куни қўлга олдилар.\nМурод Йўлдошевнинг акаси сентябрь ойида Красноярска келган. Унга Ўзбекистон ҳуқуқ-тартибот идораларининг ходимлари агар акангни олиб келмасанг ўзинг қамаласан, деб айтганлар. Мурод акаси билан учрашиб уйга қайтишга рози бўлади. Ака-укалар поездга чипта олиб вокзалга келадилар аммо поездга ўтиришга улгурмайдилар. Уларни ҳуқуқ-тартибот идораларинин ходимлари қўлга олиадилар. Ҳужжатлар текширилганидан кейин акасини қўйиб юборишади, Муродни бўлса қидирувда бўлгани учун ҳибсга олдилар.\nҒарбий Сибирь транспорт прокуратурасининг расмий сайтида 2007 йил 21 ноябрь куни Мурод Йўлдошев 2 йил давомида ўта оғир жиноятлар содир этгани учун халқаро қидирувда бўлгани ҳақидаги маълумотлар пайдо бўлди. “Фуқаро Йўлдошевга Ўзбекистон республикаси ҳуқуқ-тартибот идоралари томонидан Ўзбекистон Республикаси Жиноя кодексининг 97-2 “А,Е” бандлари (қасддан одам ўлдириш), 216-чи (Жамоат бирлашмалари ёки диний ташкилотларни қонунга хилоф равишда тузиш), 242-2 (Жиноий уюшма ташкил этиш), 244-чи (оммавий тартибсизликлар), 247-3 “А,В” бандлари (Ўқотар қурол, ўқ-дорилар, портловчи моддалар ёки портлатиш қурилмаларини қонунга хилоф равишда эгаллаш), 155-3 “А,Е” бандлари (терроризм), 159-3 “Б” банди (Ўзбекистон Республикаси конституциявий тузумига тажовуз қилиш), 161-чи (қўпорувчилик) моддалари билан айблов эълон қилингани аниқланган”.\n“Фуқаровий кўмак” Қўмитаси томонидан Йўлдошев учун ёлланган адвокатга маҳаллий прокуратура идораларида Йўлдошев Россия ҳудудида содир этган жиноятлари учун айбланмоқда, уни экстрадиция қилиш ҳақида гап йўқ, дея маълум қилганлар. Бу ерда бир нарсани қайд этиш лозим, ўшанда Россия Бош прокуратураси Йўлдошевни Ўзбекистонга бериб юбориш тўғрисида қарор чиқариб бўлган экан. Бу нарса 4 ой ўтганидан сўнг маълум бўлди. Қўқонлик косиб ўз ҳолича, адвокат ва таржимон ёрдамисиз бу қарор устидан шикоят ёза олмагани тушунарли. Бош прокуратуранинг хабарномасини олгандан кейингина ватанига жўнатилишини ва у ерда қамалишини билди. У ерда нималар кутишини Мурод жуда яхши билган: Андижондаги митингда иштирок этган Муроднинг цех бўйича ҳамкасби уч кунлик сўроқ ва қийноқлардан сўнг вафот этган эди.\n“Фарғона.Ру” Мурод Йўлдошевни 25 июль куни Москвага олиб келишганини ва экстрадицияни амалга оширишдан аввал уни тергов ҳибсхонасига ўтқазиб қўйилганини олдинроқ хабар қилганди. Камерадагилар унга Москва бўйича Федерал муҳожирлик қўмитасига сиёсий бошпана бериш тўғрисида ариза ёзиш лозимлигини ўргатадилар ва керакли қоғозларни таёрлашга ёрдам берадилар. Йўлдошевнинг мақомини аниқлаш бўйича жараён бошлангани учун ҳам “Фуқаровий кўмак” қўмитаси унинг олдига адвокатни кирита олган. Ҳимоячи ёрдамида Бош прокуратуранинг экстрадиция тўғрисидаги қарори устидан шикоят қилиш муддати қайта тикланган.\n“Кейин бўлса ғаройиб воқеалар содир бўла бошлади. Москва прокуратураси Йўлдошевнинг бошпана сўраб мурожаат қилганини билиб қолиб, Россия Федерациясининг “Қочоқлар тўғрисида” қонунини ва БМТнинг “Қочоқлар мақоми тўғрисида”ги Конвенциясини шунчалик эгрилик билан талқин қила бошладики, ҳатто айбсизлик презумпцияси меъёрларига хилоф равишда айбланувчи қўқонлик косибни дунёга ва инсониятга қарши жиноятларда айбдор дея топди”, - дейилади “Фуқаровий кўмак” Қўмитасининг матбуот варақчасида.\nЙўлдошевнинг мақомини аниқлаш бўйича маҳкама 25 декабрь куни узил-кесил рад жавобини бериш билан ниҳоясига етди, эртаси куни Москва шаҳар суди Йўлдошевнинг Бош прокуратура қарори устидан шикоятини қондирмаслик ҳақида ҳукм чиқарди.\nҲимоя томони бу қарор устидан касация тартибида шикоят ёзди ва шу пайтнинг ўзида Европа Судига Йўлдошевнинг Ўзбекистонга экстрадиция қилинишини тўхтатиш тўғрисида ариза ёзди. Аризада Йўлдошевга нисбатан Ўзбекистон ҳуқуқ-тартибот идоралари қийноқлар қўллаши мумкинлиги кўрсатилган.\nЭслатиб ўтамиз, 2008 йил декабрида Европа Суди Андижон қўзғолонига алоқадорликда айбланган “ивановолик ўзбеклар” иши бўйича Россиянинг экстрадиция тўғрисидаги қарорини қийноқларни қўллашни мутлақо тақиқлаган Европа Конвенциясини бузиш дея тан олди. Суд қарорига кўра, “шикоятчиларни Ўзбекистона қайтариш 3-чи модданинг бузилиши саналади, чунки, Ўзбекистонда уларга нисбатан шавқатсиз қийноқлар қўлланиши, инсон шаънини таҳқирловчи муносабатда бўлишлари мумкин”\nПросмотров: 778 | Добавил: himoyachi | Рейтинг: 0.0/0


Туризм | Вилоят хақида | Андижон вилояти ҳокимлиги расмий портали\nБош саҳифа / Вилоят хақида / Туризм\nБОБУР МИЛЛИЙ БОҒИМАЖМУАСИ – “БОҒИБОБУР” Андижон шаҳрининг жанубий-шарқида, марказдан 8 км узоқликда. 1993 йилда давлат арбоби, моҳир саркарда ва атоқли шоир Заҳриддин Муҳаммад Бобурнинг 510 йиллиги муносабати билан бунёд этилган. Бобур жамоатчилик фонди, Бобурийлар тарихи ва Жаҳон маданияти музейи, Андижон шаҳрсозлик музейи, обсерватория ва миллий парк, кўплаб дам олиш масканлари жойлашган. Умумий майдони 300 га\nАНДИЖОНЛИКЛАРГА ҲОС БЎЛГАН МЕХМОНДЎСТЛИК РАМЗИ СИФАТИДА 2007 ЙИЛИ ТЕМИР ЙЎЛ ШОҲБЕКАТИ РЎПАРАСИДА БУНЁД ЭТИЛГАН БОБУР МАЙДОНИ\nМЕХМОНҲОНА, РЕСТОРАН, КОНФЕРЕНТС-ЗАЛ КАБИ ЗАМОНАВИЙ ҚУЛАЙЛИКЛАРГА ЭГА БЎЛГАН 2011 ЙИЛИ ИШГА ТУШГАН "ҲАМКОР БИЗНЕС МАРКАЗИ"\nМанзили: Андижон шаҳри, Бобур шоҳ кўчаси, 53 уй\nВИЛОЯТНИНГ БАЙРАМ ТАДБИРЛАРИ ЎТАДИГАН АМФИТЕАТР САҲНИ\nБАРЧА ҚУЛАЙЛИКЛАРГА ЭГА БЎЛГАН 2008 ЙИЛИ ФОЙДАЛАНИШГА ТОПШИРИЛГАН ТЎРТ ЮЛДУЗЛИ “ВЕЛЛА ЭЛЕГАНТ” МЕҲМОНҲОНАСИ\nМанзили: Андижон шаҳри, Бобур шоҳ кўчаси, 40 “а” - уй\nБОБУР НОМИДАГИ АНДИЖОН ВИЛОЯТИ МУСИҚАЛИ ДРАМА ВА КОМЕДИЯ ТЕАТРИ БИНОСИ\n(1960 йилда қурилган, 2007 йилда қайта таъмирланган)\nҲАМИША ГАВЖУМ ВА ҚУЛАЙ “ЕЛИТА” МЕХМОНҲОНАСИ. 2003 ЙИЛИ ИШ БОШЛАГАН\nМанзили: Андижон шаҳри, Бобур шоҳ кўчаси, 13 “а”- уй\nПОНСОД МАСЖИДИ. Шаҳрихон шаҳрида жойлашган. Андижон шаҳридан 27 км узоқликда ХIХ аср бошларида қурилган. Масжид, намозҳона ва минорадан иборат. Масжид шарқона усулда безатилган.\nАсака Автомобил заводи - “ГМ УЗБЕКИCТАН” Андижон шаҳридан 20 км. узоқликда жойлашган. Муҳтарам Юртбошимизнинг ташаббуси билан 1996 йил 19 июндан очилган. 1996 йил 25 мартдан “Дамас”, июл ойдан бошлаб “Тико” ва “Нехиа” автомобилларини ишлаб чиқарила бошланган. Бугунги кунда завод “ГМ -Узбекистан” ёпиқ аксионерлик жамияти деб юритилади. Хозирда заводда “Нехиа”, “Матиз”, “Дамас”, “Спарк”, “Каптива”, “Епиcа” ва “Лаcетти” каби энгил автомобиллар ишлаб чиқарилмоқда. Мамлакатимиздан ташқари хорижга эхпорт қилинмоқда.\nАНДИЖОН ВИЛОЯТИ ЎЛКАШУНОСЛИК МУЗЕЙИ. Андижон шаҳрининг Эски шаҳар қисмида жойлашган. Фарғона водийсидаги бой тарихга эга бўлган илмий - маърифий маскан. 1934 йилда ташкил этилган. Музей хазинасидан ўлка тарихи ва табиатини акс эттирувчи 68 мингдан зиёд археологик, нимузматика ва этнография ёдгорликлари, ноёб арҳив ҳужжатлари, қолёзма асарлар, фотоматериаллар ва бошқа музей ашёлари, коллексиялари жой олган.\nЖОМЪЕ - меъморий мажмуаси (мадраса, минора ва хонақоҳ) 1885-1892 йилларда хаканлик Муҳаммадалибой (Мамталибой) томонидан қурилган. Андижон шаҳрининг Эски шаҳар ҳудудида жойлашган. 1902 йилдаги Андижон зилзиласида омон қолган ноёб меъморий ёдгорлик. Мадрасада ХIХ асрнинг охири - ХХ аср бошларида мударрислар, имом ва фикршунослар таёрланган. 1974 йилда таъмирланиб, давлат муҳофазасига олинган. Хозирда Андижон вилояти адабиёт ва санъат музейи жойлашган\nҚАЛЪА МАЖМУАСИ. Андижон шаҳрида жойлашган. Чор Россияси қўшинлариннг ҳарбий истеҳкоми сифатида 1880-1881 йилларда қурилган. 1980 йилда таъмирланган. Ҳозирда бу ерда Андижон вилояти адабиёт ва санъат музейининг қўлёзмалар бўлими фаолият олиб бормоқда\nАЛИШЕР НАВОИЙ НОМИДАГИ МАДАНИЯТ ВА ИСТИРОҲАТ БОҒИ. Андижон шаҳри марказида жойлашган. 1934 йилда ташкил этилган. 1997-2000 йилларда боғ бутунлай қайта қурилиб, кўкаламзорлаштирилган. Бугунги кунда вилоят меҳнаткашлари ва меҳмонларнинг севимли дам олиш масканларидан бири саналади.\nБУРГУТ ҲАЙКАЛИ. Андижонликларга хос шижоат, мардлик тимсоли сифатида 1933 йили шаҳарлик усталар томонидан меҳнаткашларга совға тариқасида бунёд этилган. Андижон ёшлари ва меҳмонларнинг севимли дам олиш маскани - Алишер Навоий номидаги маданият ва истироҳат боғи ичида жойлашган. 2000 йилда қайта таъмирланган. Унга уйғунлаштирилиб қурилган “Амфитеатр”да байрам тантаналари ва бошқа кўнгилочар тадбирлар ўтказилади.\n“ПЛАЗА” МЕҲМОНХОНАСИ. Кейинги йилларда жаҳон талабларига тўлиқ жавоб бера оладиган меҳмонхоналардан бири - 2009 йилда қурилган\nЎЗИГА ХОС МЕЪМОРИЙ ЕЧИМГА ЭГА БЎЛГАН 2011 ЙИЛИ ФОЙДАЛАНИШГА ТОПШИРИЛГАН “АФРОСИЁБ” МЕҲМОНХОНАСИ\nМанзили: Андижон шаҳри, Ўзбекистон кўчаси 4-уй\nДЕВОНАБОЙ ЖОЪМЕ МАСЖИДИ. ХIХ асрнинг охирида қурилган. Андижон шаҳрининг Эски шаҳар қисмида жойлашган. Масжиднинг кириш қисми гумбазсимон бўлиб, қўш томонида миноралар кўтарилган. Минора ва масжид пештоқлари шарқона безаклар билан безатилган\nШаҳрихон пичоқчилик растаси\nМуҳтарам Юртбошимизнинг ташаббуси ва ҳар томонлама қўллаб-қувватлаши туфайли 2011 йилда собиқ Комил Яшин кўчаси негизида қайта қурилган, замонавий шаҳарсозликнинг ёрқин кўринишларидан бири бўлган- “ЎЗБЕКИСТОН” КЎЧАСИ. Узунлиги 1.7 км. Андижон шаҳри марказида жойлашган. 2011 йил 21 майда “Ободлик кўнгилдан бошланади” фестивали доирасида тантанали равишда очилган.\nМИНГТЕПА АРХЕОЛОГИК ЁДГОРЛИГИ. Марҳамат шаҳрининг шарқий қисмида жойлашган. Андижон шаҳри марказидан 38 км узоқликда жойлашган. Мил.ав. III-I асрларда Эрши – Мингтепа Довон (Фарғона) давлатининг энг йирик шаҳарларидан бири саналган. Хитой ёзма манбаларида тилга олинган “Буюк ипак йўли”да жойлашган. Ҳунармандчилиги, деҳқончилиги ва “самовий тулпорлари” билан дунёга машҳур бўлган. Мингтепа кўҳна шаҳар харобаси макети\nҚУТАЙБА ИБН МУСЛИМ МАҚБАРАСИ. Жалақудуқ тумани Пахтакор қишлоғида жойлашган. Андижон шаҳридан 28 км. узоқликда. 715 йилда янги сайланган халифа Сулаймонга бўйсунишдан бош тортганлиги учун исён кўтарган лашкарлар томонидан ўлдирилган араб саркардаси қутайба ибн Муслим Боҳилий дафн этилган. Тарихчи Наршахий унинг қабри қўйилган қабристонни “Мозорбува” номи билан тилга олган.\nФОЗИЛМОН ОТА ЗИЁРАТГОҲИ. Хонобод шаҳри Фозилмон ота қишлоғида жойлашган. Андижон шаҳар марказидан 72 км. узоқликда. Диний уламо Сайид Фозилмон Деҳлавий дафн этилган. Шифобахш булоғи мавжуд. Зиёратгоҳ сифатида машҳур.\nАЛИШЕР НАВОИЙ НОМИДАГИ МАДАНИЯТ ВА ИСТИРОҲАТ БОҒИ. 1978 йилда ташкил этилган. Андижон вилояти Хонобод шаҳридаги Амир Темур кўчасида жойлашган. Андижон шаҳар марказидан 70 км. узоқликда. Анъанавий “Андижон баҳори” фестивали ва Сойиб Хўжаев хотирасига бағишланган кулгу ва аския кечаси ўтказиладиган севимли маскан.\n“БИБИ СЕШАНБА” ЗИЁРАТГОҲИ. Қўрғонтепа тумани Султонобод қишлоғида жойлашган. Андижон шаҳар марказидан 60 км узоқликда. Муқаддас қадамжой, “Кўкбулоқ”, “Қизбулоқ” каби шифобахш булоқлари мавжуд.\n“УЧ БУЛОҚ” ЗИЁРАТГОҲИ. Балиқчи тумани марказида жойлашган. Андижон шаҳри марказидан 50 км узоқликда.\nШАРҚОНА ТАОМЛАРГА БОЙ “ИСТАМБУЛ ЛАЗЗАТ” КАФЕСИ\nШИНАМ ОВҚАТЛАНИШ ЖОЙЛАРИДАН БИРИ “КАРАМЕЛ” КАФЕСИ\nЎЗБЕК ВА ЕВРОПА ТАОМЛАРИ “МЎЖИЗА” ДА ҲАР ВАҚТ ТОПИЛАДИ\n“УЗ-АНТАЛИЯ” КАФЕСИ КЕЧАЮ КУНДУЗ ХЎРАНДАЛАР ХИЗМАТИГА ШАЙ\nОхирги ўзгариш: 27/02/2017 09:14\tКўрилганлиги: 20516


2017 йилнинг 27 июнида Ўзбекистон Республикаси Президентининг “Ўзбекистон Республикаси давлат мустақиллигининг йигирма олти йиллик байрамига тайёргарлик кўриш ва уни ўтказиш тўғрисида”ги қарори қабул қилинди.\nБу йилги байрам “Фидойинг бўлгаймиз сени, Ўзбекистон!” деган бош ғояни ўзида мужассам этган ташкилий-амалий, маънавий-маърифий тадбирлар ҳамда тарғибот-ташвиқот ишлари дастури асосида амалга оширилади. Қарорда ушбу Дастурни 2017 – 2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси ҳамда “Халқ билан мулоқот ва инсон манфаатлари йили” Давлат дастурининг маъно-мазмунидан келиб чиққан ҳолда тайёрлаш белгиланган.\nХўш, ана шу бешта устувор йўналиш айнан нималардан иборат? Бу ерда уларни санаб ўтишни ўринли деб ҳисоблаймиз:\nБиринчи йўналиш. Демократик ислоҳотларни чуқурлаштириш ва мамлакатни модернизация қилишда Олий Мажлис палаталари, сиёсий партияларнинг ролини янада кучайтириш.\nИккинчи йўналиш. Қонун устуворлигини таъминлаш ва суд-ҳуқуқ тизимини янада ислоҳ қилиш.\nУчинчи йўналиш. Иқтисодиётни ривожлантириш ва либераллаштириш.\nТўртинчи йўналиш. Ижтимоий соҳани ривожлантириш.\nБешинчи йўналиш. Хавфсизлик, миллатлараро тотувлик ва диний бағрикенгликни таъминлаш ҳамда чуқур ўйланган, ўзаро манфаатли ва амалий ташқи сиёсат олиб бориш.\nМустақиллик тарихини айнан мазкур йўналишларда нималар қилинганини ўрганиш бўйича ёритиш ҳам мумкин. Ана шунда масала янада ойдинлашади.\nХўш, мустақилликнинг 26 йиллигига бағишланган дастурни “Халқ билан мулоқот ва инсон манфаатлари йили” Давлат дастури маъно-мазмунидан келиб чиққан ҳолда тайёрлаш деганда нима тушунилади? Бу саволга жавоб бериш учун гапни сал узоқроқдан бошлашга тўғри келади.\n2016 йилнинг 25 сентябридан Ўзбекистон Республикаси Бош вазирининг интернет тармоғида электрон қабулхонаси ташкил этилди. Халқ билан мулоқот сиёсати амалда шу кундан бошланди.\nЎтган йилнинг 4 декабрь куни демократик қадриятлар асосида халқ Ўзбекистон Республикаси Президентини сайлади. Ўз-ўзидан, мамлакатимиз тарихида янги бир босқич бошланди.\nСайловолди тарғиботи маҳали туман ва шаҳарларимиз, жумладан, Тошкент кўчаларида Ўзбекистон Республикаси Президентлигига номзод Шавкат Мирзиёевнинг сурати остига: “Истиқболни бирга қурамиз”, – деган сўзлар ёзиб қўйилди.\nЎтган йилнинг 7 декабрь куни Ўзбекистон Республикасининг сайланган Президенти Шавкат Мирзиёевнинг Ўзбекистон Республикаси Конституцияси қабул қилинганининг 24 йиллигига бағишланган тантанали маросимдаги “Қонун устуворлиги ва инсон манфаатларини таъминлаш – юрт тараққиёти ва халқ фаровонлигининг гарови” деб номланган маърузасида 2017 йил мамлакатимизда “Халқ билан мулоқот ва инсон манфаатлари йили” деб номланди.\nШавкат Мирзиёевнинг Олий Мажлис палаталарининг Ўзбекистон Республикаси Президенти лавозимига киришиш тантанали маросимига бағишланган қўшма мажлисидаги нутқи матбуотда “Эркин ва фаровон, демократик Ўзбекистон давлатини мард ва олижаноб халқимиз билан бирга қурамиз” деган сарлавҳа билан босилди.\nКелтирилган ана шу ҳаракатлар ўртасида изчил мантиқий боғлиқлик бор. Улар замирида халқ ва давлат бирлиги кўзда тутилган.\nҲозирги кунда Ўзбекистон Республикаси Президенти виртуал қабулхонаси ҳам фаолият юритяпти. Барча идора ва ташкилотлар, маҳаллий ҳокимиятларнинг шундай қабулхоналари ташкил этилди.\nХалқ билан мулоқот ҳаётдаги муаммоларни ойдинлаштиради. Одамлар инсофсиз эмаски, ҳамма масала ечимини давлатдан кутаверса. Аммо шундай нарсалар борки, уни фақат ва фақат давлат идоралари амалга оширади ёхуд халқ бундай муаммони яккаш давлат билан биргаликдагина ечади.\nМустақилликнинг 26 йиллигини нишонлашга бағишланган ташкилий-амалий, маънавий-маърифий тадбирлар ҳамда тарғибот-ташвиқот ишлари дастурида, жумладан, “Буюк келажагимизни мард ва олижаноб халқимиз билан бирга қурамиз” деган тамойилга асосан мамлакатимизни модернизация қилиш, демократик ислоҳотларни чуқурлаштириш, парламент ва сиёсий партияларнинг ролини, давлат бошқаруви тизимининг сифати ва самарасини янада ошириш, фуқаролик жамияти институтлари ҳамда оммавий ахборот воситалари ролини кучайтириш орқали давлат ва жамият қурилишини такомиллаштиришга қаратилган кенг кўламли ишларни атрофлича ёритиш кўрсатилган.\nБу борада мамлакатимиз ўтган йиллар мобайнида тамоман ўзига хос тарихий йўлни босиб ўтди. Бу ишларни ким амалга оширди? Албатта, давлатимиз раҳнамолигида мард ва олижаноб халқимиз амалга оширди. Бундан буён ҳам тараққиётимиз айнан ана шу давлат ва халқнинг жипслигига таянади. Бусиз ҳеч бир мамлакат ўз олдига қўйган эзгу мақсадларга эришган эмас.\nЯна бир тамойил юқоридаги билан чамбарчас боғланиб кетади. Бу – “Халқ давлат идораларига эмас, балки давлат идоралари халқимизга хизмат қилиши керак” деган тамойил.\nЎтган 26 йил мобайнида халқимиз ўз миллий давлатини қурди. Давлат қуриш эса халқ ва мамлакат тарихида жуда мураккаб ва ўта муҳим босқич ҳисобланади.\nХусусан, қарийб бир ярим аср мобайнида мустамлака исканжасида яшашга мажбур этилган халқ учун бу қанчалар оғир кечишини бир кўз олдимизга келтирайлик.\nБиринчидан, халқ сиёсий жиҳатдан ҳуқуқларидан тамоман маҳрум қилиб ташланди. У ҳамма масалада собиқ марказдан сўраш, унинг қошу қовоғига қараб иш кўришга мажбур этилди.\nИккинчидан, иқтисодий жиҳатдан республикамиз бир ёқлама ривожланган, асосан, пахта хомашёси етказиб беришга мослаштирилган, пахта яккаҳокимлиги ҳалокатли тус олган бир ўлкага айланиб қолган эди. Чунки иқтисодиётнинг “олтин” қоидаси шуки, ҳеч қачон хомашё сотган бой бўлмайди. Ўзбекистонимизда ўша йиллари етиштирилган 5 миллион тоннадан ортиқ пахтанинг атиги 8 – 10 фоизигина ўзимизда қайта ишланган, қолган қисми олиб кетилган ва асосий фойда тайёр хомашёни қайта ишлаган бегона ҳудудларга келиб тушган.\nВазиятни тўла-тўкис кўз олдимизга келтириш учун Ислом Каримов томонидан 1990 йил 4 июнида қайд этиб ўтилган мана бу маълумотларга диққат қилайлик:\n“...Республика барча асосий иқтисодий ва ижтимоий кўрсаткичлар бўйича Иттифоқдаги ўртача даражадан ҳам анча орқада бўлиб, мамлакатда охирги ўринлардан бирида турибди. ...Ҳар киши бошига ялпи ижтимоий маҳсулот ишлаб чиқариш бўйича мамлакатда 12-ўринда турибди, аҳоли жон бошига миллий даромад ишлаб чиқариш бўйича кўрсаткич эса – Иттифоқдаги ўртача даражадан икки ҳисса паст.\nСаноатдаги меҳнат унумдорлиги жиҳатидан республика мамлакатдан 40 фоиз, қишлоқ хўжалигидаги меҳнат унумдорлиги жиҳатидан эса икки баробар орқада қолмоқда. Республикада аҳоли жон бошига халқ истеъмоли моллари ишлаб чиқариш ўртача Иттифоқ даражасининг атиги 40 фоизини ташкил этади. Биз даромад даражаси, асосий турдаги маҳсулотларни истеъмол қилиш жиҳатидан иттифоқдош республикалар орасида энг охирги ўринлардан бирида турибмиз.\nЎзбекистон аҳолиси ўрта ҳисобда гўшт маҳсулотларини, сут ва сут маҳсулотларини, тухумни, умуман, мамлакат аҳолисига нисбатан икки баробар кам истеъмол қилмоқда. Ойига ўрта ҳисобда 75 сўмдан камроқ ялпи даромад оладиган аҳолининг улуши мамлакатда 12 фоиздан сал кўпроқ бўлса, бизнинг республикамизда 45 фоизга боради”.\nУчинчидан, халқнинг миллий маънавиятига болта урилди. Республикада аҳолининг тўртдан уч қисмини ўзбеклар ташкил этиши, қардош миллатлар вакилларидан иборат яна 15 фоиз аҳоли ўзбек тилини яхши билишига қарамай, ўзбек тили Ўзбекистонда давлат тили эмас эди. Шўро даврида миллат аввал арабий, кейин лотин, ундан сўнг эса кирилл ёзуви асосидаги алифболарда савод чиқаришга мажбур қилинди. Мақсад – халқни ўз ўзанларидан маҳрум этиш, меросидан айириб қўйиш, шу тариқа унга тарихини унуттириш эди. Муқаддас динимиз бадном қилинди, у билан боғлиқ барча қадриятларимиз, зиёратгоҳ ва қадамжойларимиз топталди. Ҳолбуки, ҳар бир халқ ўз тарихий илдизларига суянган ҳолда равнақ топади. Мустақиллик йилларида бу тўла-тўкис тасдиғини топди.\nХалқ онг-тафаккури, дунёқарашининг ўзгаргани – мустақиллик йилларида эришган энг катта бойлигимиз. Бундан буён ҳам: “Маънавият – энг таъсирчан ва қудратли қуролимиз”, – деган ғоя шиоримиз бўлади.\nБашарият тарихи шундан гувоҳлик берадики, ҳеч бир мамлакат ўзи ёлғиз ҳолда тараққий этган эмас. Чунки мураккаб дунёнинг кўпдан-кўп муаммолари айнан ҳамкорликда, оғзибирликда, дўстона тарзда ҳал этилади. Шу жиҳатдан қараганда, Ўзбекистонимиз хавфсизлик, миллатлараро тотувлик ва диний бағрикенгликни таъминлаш, чуқур ўйланган, ўзаро манфаатли ва амалий руҳдаги ташқи сиёсат юритиш орқали давлатимиз мустақиллиги ва суверенитетини мустаҳкамлаш, қўшниларимиз билан рақобат қилиш эмас, балки ҳамкорлик қилиш, минтақамиздаги муаммоларни биргаликда ҳал этиш тамойилига қатъий амал қилинади.\nОчиғини айтганда, Марказий Осиё минтақаси масалалари бўйича бугун дунё – аввало, Ўзбекистон билан ҳисоблашишга мажбур. Қўшниларимиз билан яқин дўстона муносабатлар эса, биринчидан, бизнинг миллий манфаатларимизга тўла мос келади, иккинчидан, буни халқаро майдондаги обрў-эътиборимиз ҳам талаб қилади.\nМустақилликни мустаҳкамлаш, уни ҳимоя қилиш ҳеч қачон ўз долзарблигини йўқотмайди. Мамлакатимизда ҳукм сураётган тинчлик-осойишталик, чегараларимиз дахлсизлигини асраш, Қуролли Кучларимизнинг жанговар салоҳиятини кучайтириш, жаҳон миқёсида рақобат, қарама-қаршилик тобора бешафқат тус олаётган, радикализм, терроризм, экстремизм, “оммавий маданият” каби таҳдидлар кучайиб бораётган таҳликали замонда доимо огоҳ ва ҳушёр бўлиб яшаш, сафарбарлигимизни янада ошириш – бугун ҳаётнинг ўзи талаб қилаётган энг муҳим ва долзарб вазифамиз эканини ҳаммамиз теран англашимиз даркор.\nИнсон учун она Ватанидан азизроқ макон йўқ бу дунёда.\nЧунки ер юзида Ўзбекистонимиз – якка-ю ягона. Биз у билан ҳар қанча фахр-ифтихор қилсак ҳам – кам. Бунга унинг бой ўтмиши ҳам, равнақ топаётган бугуни ҳам, порлоқ келажаги ҳам тўла асос беради.


24 ноябрь куни «Пекин—Тошкент» йўналиши бўйлаб ҳавога кўтарилган CZ6027 рейси самолёт бортида чақалоқ дунёга келгани муносабати билан Пекинга қайтиб қўнган (шу боис Тошкентга белгиланганидан 5 соату 45 дақиқа кеч етиб келган). Она — ўзбекистонлик Наргиза Қосимова.\nХабар беришларича, самолётда ўзининг бешинчи фарзандини дунёга келтирган онанинг ҳам, ҳомиладорликнинг еттинчи ойида самолётда туғилган чақалоқнинг ҳам аҳволи яхшиланиб бормоқда. Она-бола Пекиндаги Hemujia касалхонасига жойлаштирилган.\nСамолётда Тошкентдаги 2-шаҳар касалхонасида ишлайдиган эр-хотин шифокорлар (фан докторлари) бўлган — тўлғоқ тутган Наргиза Қосимовани самолётда улар туғдирган. Чақалоққа Муҳаммад Солиҳ деб исм қўйишмоқчи.\nСирдарёда фермерлар ортидан шифокорлар ҳам қасам ичди (фото)


Зарина Низомиддинова: «Шаҳзода Муҳаммедова мени тўйига таклиф қилмади» - 7 Января 2019 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2019 » Январь » 7 » Зарина Низомиддинова: «Шаҳзода Муҳаммедова мени тўйига таклиф қилмади»\nЗарина Низомиддинова: «Шаҳзода Муҳаммедова мени тўйига таклиф қилмади»\n"Очиқ суҳбат” лойиҳасининг Янги йил байрамига бағишланган сонида актриса Зарина Низомиддинова иштирок этди ва кўплаб саволларга жавоб берди.\n— «Зирапча» реалити-шоуси ҳақида сўз кетаркан, сиз кимни ютади деб ўйлаган эдингиз ва ўша ўйлаган одамингиз ғолиб бўлдими?\n— Мен Моҳина ғолиб бўлади деб ўйлагандим. Чунки бошидан шу қизни кузатгандим, анча ўзгарган эди. Лекин қолган иккала қизнинг ҳам ютишига кўзим етиб турганди. Мен учун уларнинг учаласи ҳам ғолиб.\n— Қизлар билан бирга ишлашда характер жиҳатидан энг қийналганингиз ким бўлди?\n— Мен лойиҳада бошқа ўқитувчиларга ўхшаб қизларнинг ёнида кўп иштирок эта олмадим. Менинг вазифам қизларнинг ташқи кўриниши билан шуғулланиш бўлди. Баъзи пайтларда менинг вақтим бўлмаганлиги учун ўзимнинг мураббийимни чақиришга мажбур бўлганман. Шу сабабли қизлар билан яқин танишиб кетишга улгурмаганман. Лекин бошида уларни кўрганимда, ҳаммаси менга одобли, чиройли қизлар бўлиб кўринган. Бу қизларнинг фақатгина ўзига ишончи йўқ эди. Бу лойиҳа эса қизларнинг ўзига бўлган ишончини ошириб берди. Чунки мен одамнинг ичидаги зирапчаси уч ойда чиқиб кетишига ишонмайман. Ҳаттоки менда ҳам жуда кўп зирапчалар бор.\n— Телеэкран орқали кўпчилик кўрди: Азиза исмли қиз билан жанжаллашиб кетган эдингиз, ростдан ҳам шунақа жанжал бўлганмиди?\n— Дарҳақиқат, шунақа жанжал бўлди. Менинг ўзимга яраша феъл-атворим бор. Мен ҳеч қачон бировга дўқ қилиб дилини оғритмайман, лекин ўзимга нисбатан ҳурмат талаб қиламан. Ўша вақтда мен унга: "Бунақа оҳангда гапирилмайди”, дедим, у эса: "Қанақа гапирилади?” деб мен билан жанжаллашиб кетди. У қизнинг ичида мен битта нарса кўрдим, аслида, у ёмон қиз эмас. Унинг ичида барибир қандайдир яхши инсон яшайди. Шунчаки унинг тарбияси баъзи сабаблар туфайли бузилиб қолган ва буни тўғриласа бўлади.\n— Лойиҳанинг иккинчи мавсумида ҳам иштирок этасизми?\n— Афсуски, иштирок этолмайман. Чунки бўш вақт масаласи менга кўп муаммо бўляпти.\n— "Инстаграм” тармоғи бир кунда ҳаётингизнинг қанча вақтини ўғирлайди?\n— Жудаям кўп. Охирги уч кунда "Инстаграм”дан бошимни кўтармадим.\n— Яқиндагина ҳамкасбингиз Шаҳзода Муҳаммедованинг тўйи бўлди ва базмда кўплаб санъаткорларни кўрдик, лекин сизни кўрмадик. Нега?\n— Шаҳзода мени тўйига таклиф қилмади. Менга "Инстаграм”дан ҳам шу саволни ёзишди ва мен уларга ҳам шундай жавоб бердим. Балки мени тўйида кўргиси келмагандир (кулиб). Барибир ўша куни мен спорт залда эдим. Мен учун машғулотларим биринчи ўринда.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Ko'rganlar:: 38 | Добавил: www.BePuL.NeT | Рейтинг: 0.0/0


tashkent.uz Tashkent.Uz - Шавкат Мирзиёев: Ёшларимизни Улуғ Аждодларимизга Муносиб Маърифатли, Илмли Қилиб Тарбиялашимиз Лозим\nШавкат Мирзиёев: ёшларимизни улуғ аждодларимизга муносиб маърифатли, илмли қилиб тарбиялашимиз лозим\nДавлатимиз раҳбари Юнусобод туманидаги Исломобод маҳалласида бўлди.\nМаҳалла ҳудудидаги Юнусобод компьютер технологиялари касб-ҳунар коллежида 11 йиллик мактаб таълимини ташкил этиш лойиҳаси тақдимоти ўтказилди. Унда маҳалла фаоллари, ота-оналар иштирок этди.\nЮртимиздан дунё илм-фани тараққиётига беқиёс ҳисса қўшган буюк мутафаккирлар етишиб чиққан. Ёшларимизни уларга муносиб маърифатли, илмли қилиб тарбиялашимиз лозим, деди Президентимиз. Бунда мактаб тарбияси алоҳида ўрин тутади. Мактабда ўқувчи маълум муҳитда шаклланади. Ўқитувчи ва ота-онасининг доимий назоратида бўлади. Мактабдан сўнг коллеж ёки лицейда – бошқа муҳит. Шунинг учун ота-оналар, кенг жамоатчилик фикри, таклифи асосида 11 йиллик мактаб таълими қайта йўлга қўйилмоқда.\n11 йиллик мактабларда ўқув дастурларини пухта ишлаб чиқиш, уларни сифатли адабиётлар билан таъминлаш зарурлиги таъкидланди. Ўқувчилар мактаб қошида ёки яқин атрофдаги касб-ҳунар коллежида ташкил этиладиган ўқув ишлаб-чиқариш мажмуаларида ҳафтасига бир марта турли мутахассисликларни ўрганиш имкониятига эга бўлади.\nМактабда ўқишни давом эттириш ёки касб-ҳунар коллежига ўтиш ўқувчининг ихтиёрида. Ўзи танласин, муҳими, уларни тарбияли, ота-онасини ҳурмат қиладиган, ватанпарвар қилиб вояга етказишимиз керак, деди Шавкат Мирзиёев.\nИсломобод маҳалласида 3 минг 165 аҳоли истиқомат қилади. Лекин маҳалла ҳудудида мактаб йўқ. Ёшлар бошқа маҳаллалардаги мактабларга қатнашга мажбур. Учрашувда маҳалла фаоллари, ота-оналар ҳудуддаги Юнусобод компьютер технологиялари касб-ҳунар коллежини 11 йиллик мактабга айлантириш таклифини билдирди. Президентимиз ушбу таклифни кўриб чиқиш учун мутасаддиларга тегишли кўрсатмалар берди.\nДавлатимиз раҳбарига 11 йиллик мактаб таълими, Мудофаа вазирлиги ҳузурида "Темурбеклар мактаби"ни ташкил этиш бўйича ишлаб чиқилган таклифлар ҳақида ҳам маълумот берилди.\nПрезидентимиз шу ерда Ўзбекистон ёшлар иттифоқининг бир гуруҳ фаоллари билан учрашди. Унда истеъдодли ёшларни ҳар томонлама қўллаб-қувватлаш, уй-жой билан таъминлаш, пойтахтимизда ёш композиторлар уйини ташкил этиш ва бошқа масалалар ҳақида сўз борди.\nПечать 17 Июль 2017 Ўқилди: 3318\nСайтда фойдаланувчилар сони: 790


Поляклар марҳум президент билан видолашмоқда\nПоляклар 10 апрел куни Россиянинг Смоленск вилоятидаги авиҳалокатда нобуд бўлган мамлакат президенти Леҳ Качинский ва унинг турмуш ўртоғи билан видолашмоқдалар.\nЛеҳ Качинский ва Мария Качинская тобутлари президент саройига ўрнатилди. Шанба кунги авиаҳалокатда президентдан ташқари 80 дан ортиқ киши, жумладан, Полша ҳукуматининг юқори мартабали расмийлари нобуд бўлдилар.\nРоссия расмийлари шу кунгача ҳалоқат қурбонларидан 64 нафарининг шахси аниқланганини маълум қилдилар.\nПолша президенти лавозимини вақтинчалик бажараётган Бронислав Коморовскийнинг мамлакатда ўтказиладиган президент сайлови муддатини эълон қилиши кутилмоқда.\nҒарб оммавий ахборот воситаларининг хабар қилишича, президент сайлови 13 ёки 20 июн кунга белгиланиши мумкин.\nЛеҳ Качинский шанба куни дафн қилинади ва ушбу маросимда АҚШ президенти Барак Обама, Россия президенти Дмитрий Медведев, Франция президенти Николя Саркози ва бошқа давлат етакчиларининг қатнашиши кутилмоқда.


Навальнийнинг суди вақтида 300 дан ортиқ одам ҳибсга олинди (фото) | Qalampir.uz\nНавальнийнинг суди вақтида 300 дан ортиқ одам ҳибсга олинди (фото)\nОлам\t02 Февраль 21:30 3571\nРоссия пойтахти Москвада Россия мухолифати етакчиси Алексей Навальний устидан суд жараёни бўлиб ўтмоқда. Суд муҳокамаси пайтида суддан ташқарида 300 дан ортиқ одам ҳибсга олинган.\nМаълумотларга кўра, Москва шаҳар судида ҳибсга олишлар давом этмоқда. Москва вақти билан соат 17: 24 да полиция 311 кишини ҳибсга олган. Уларнинг 307 нафари Москвада, яна тўрт киши Ижевскда ҳибсга олинган.\nРБК мухбирининг сўзларига кўра, тушдан кейин маҳбуслар бўлган бир нечта транспорт воситалари суд ҳудудидан чиқиб кетган.\nҲибсга олинганларнинг аксарияти Москва шаҳар судига энг яқин бўлган “Преображенская” метро станцияси яқинида бўлган. Шунингдек, хавфсизлик кучлари “Китай-Город” метро станцияси ҳудудида кордон ўрнатишни бошлаган. Улар темир тўсиқларни олиб келиб, яқин атрофдаги кўчаларга қўйган.\nАввалроқ Москвада Россия мухолифати етакчиси Алексей Навальний устидан суд жараёни бўлиб ўтаётгани хабар қилинганди.\nМосква шаҳар суди прокурори Федерал жазони ижро этиш хизмати (ФЖИЭХ)нинг Алексей Навалнийни шартли ҳукм талабларини бузгани учун шартли қамоқ жазосини ҳақиқий 3,5 йилга алмаштириш бўйича таклифини қўллаб-қувватлади.\n04 Май 14:44 47187\n05 Май 09:47 41133\n06 Май 15:23 34904\n05 Май 13:35 31733\n04 Май 15:32 20039


Таълим-тарбия сифати янада юқори босқичга кўтарилади\nКимдир тирноққа зор, кимдир...\nАзал-азалдан аждодларимиз, момо ва боболаримиз бола тарбияси, айниқса, қиз фарзанднинг тарбияси, истиқболига жиддий эътибор қаратиб келишган.\nИнсон ҳуқуқ ва эркинликлари суд-ҳуқуқ ислоҳотларининг бош мақсади\nМустақиллик даврида Ўзбекистонда суд-ҳуқуқ тизимини демократик асосда ислоҳ этиш ва эркинлаштириш борасида кенг кўламли ишлар изчил амалга оширилди.\n“Адабиётга эътибор — маънавиятга, келажакка эътибор” шиори остида республика бўйлаб ўтказилаётган “Китоб байрами” тантаналари Андижонда ўзига хос байрамга айланди.\nТабиатга меҳр — инсонга меҳр\nЧағониённинг яратилаётган янги тарихи\nЮксак нуқтадан назар ташласангиз, Денов тумани ҳудуди улкан амфитеатрни эслатади.\nАндижон шаҳридаги Алишер Навоий номли маданият ва истироҳат боғи ҳамда Болалар боғида бир-биридан қизиқарли тадбирлар бўлиб ўтди.\nҲар бир онгли инсон борки, ўзи туғилиб ўсган Ватани, киндик қони тўкилган шаҳар ёки қишлоғида рўй бераётган ижобий ўзгаришлардан фахрланади.\nЎзбекистон “Адолат” СДП Сиёсий Кенгаши томонидан Ватанимиз мустақиллигининг 25 йиллигига бағишлаб олий ўқув юртлари талабалари ўртасида “Иншолар танлови” ўтказилди.


Собиқ Фарғона ИИББ бошлиғи Дональд Трампга мактуб ёзди - 7 Сентября 2019 - Блог - WWW.SHERLAR.ORG - SMS SHERLAR, SEVGI SHERLARI, YANGI\nПятница, 20.09.2019, 13:14\nГлавная » 2019 » Сентябрь » 7 » Собиқ Фарғона ИИББ бошлиғи Дональд Трампга мактуб ёзди\nСобиқ Фарғона ИИББ бошлиғи Дональд Трампга мактуб ёзди\nДавлат сирларини ошкор қилганликда айбланиб, қамалган ўзбекистонлик Собиқ Фарғона ИИББ бошлиғи АҚШ президенти Дональд Трампдан ёрдам сўраб мактуб ёзди, деб хабар беради CА-News.\nФарғона вилояти собиқ ИИБ бошлиғи, милиция майори Дилмурод Мадалиев АҚШ президенти Дональд Трампга 19 августда ёзган мактубида «ноҳақ жазога тортилганидан» арз қилди. У 2011 йилда «давлат сирларини ошкор қилишда» айбланиб 8 йилга қамалган эди.\nҚайд этилишича, собиқ ИИБ бошлиғи ўз мактубида жорий йилда жазога тортилган прокуратура амалдорларининг қурбони бўлганини иддао қилган. Мадалиев АҚШ президентидан ўзи устидан чиқарилган суд ҳукми бекор қилиниб, номи оқланишига таъсир кўрсатишни сўраган.\nДилмурод Мадалиев АҚШ президентига мактуб ёзишдан олдин Ўзбекистон ҳуқуқ-тартибот органлари ва суд органларига 300 марта мурожаат қилишига қарамай, жавоб ололмаганини айтган.\n2011 йил бошида Фарғона шаҳар ИИБ бошлиғи лавозимига тайинланган Мадалиев жорий йилнинг май ойида Жиноят кодексининг 162-моддасида (Давлат сирларини ошкор қилиш) назарда тутилган жиноятни содир этганликда айбланиб ҳибсга олинган. У суд ҳукми билан 8 йилга озодликдан маҳрум қилинган. Мадалиев шу муддатдан 6 йилини ўтаб, озодликка чиққан.\nНашрнинг ёзишича, айблов хулосасида Мадалиев махфий ҳужжатларни ўз қўл остидаги ходимга изнсиз кўрсатганлиги учун айбланган. Бу ҳужжатларда қандай махфий маълумот борлиги айблов ҳужжатида келтирилмаган.\nМадалиев эса Фарғона шаҳар ИИБда ҳеч қандай махфий ҳужжатлар бўлмагани ва бу айблов туҳмат эканлигини айтган. У ўзини прокуратура ходимлари қурбони ҳисоблашини айтган.\nТаъкидланишича, Мадалиевга қарши айбловни илгари суриб, унинг узоқ муддатга қамалишини «таъминлаган» прокуратура ходимлари жорий йилда коррупция, порахўрлик ва хизмат вазифасини суиистеъмол қилганликда айбланиб жазога тортилган. Хусусан, жорий йилнинг июнида Ўзбекистон прокуратураси собиқ амалдорлари — Улуғбек Суннатов 19 йилга, Улуғбек Хуррамов 14 йилга, Жамшид Файзиев 13 йилга озодликдан маҳрум қилинган.\nШунингдек, Олий суд раисининг собиқ ўринбосари Баҳодир Деҳқонов ҳибсга олиниб, судга тортилган.\nДилмурод Мадалиевнинг «жиноят иши»га оид ҳужжатларда айнан шу шахсларнинг имзолари мавжуд. Мадалиев «бу мулозимларнинг порахўрлиги ва маиший бузуқлиги ҳақидаги маълумотларга эга бўлгани боис, уларнинг ўч олиш нишонига айланганини» айтган.\nБу мулозимларга Фарғонадаги ҳуқуқ-тартибот ходимлари ҳар ой катта миқдорда пул тўплаб бериб турганидан Мадалиев хабардор бўлган.\nМаълум қилинишича, Мадалиев бу амалдорларнинг жазолангани адолат тантанаси бўлганини таъкидлаган. Аммо улар ўч олиш учун қаматган одамларнинг иши қайта кўриб чиқилмагани бу адолатга соя солаётганини айтган.\nХабарда айтилишича, Ўзбекистон Олий судининг Дилмурод Мадалиевга унинг шикояти юзасидан берган жавоб хатида «Суд қарорини ўзгартириш учун асослар мажвжуд эмаслиги» айтилган. Айни мазмундаги хулосани Ўзбекистон Бош прокуратураси ҳам берган.\nМадалиевнинг айтишича, унинг мактубига АҚШ президенти Дональд Трампдан ҳали жавоб келмаган.\nКатегория: KUN YANGILIKLARI / ЯНГИЛИКЛАР / ХАБАРЛАР / HABARLAR / UZBEKISTAN 24 | Просмотров: 30 | Добавил: sherlarorg | Рейтинг: 0.0/0


Олимпиадага саёҳат учун борилмайди – HURRIYAT\nОлимпиадага саёҳат учун борилмайди\n2 oy oldin Behzod 134\nДунё миқёсида давлатнинг спорт соҳасидаги салоҳияти вакилларининг олимпиадада қўлга киритган медаллари сони ва салмоғига қараб белгиланади. Шу боис давлат спортни ривожлантириш ва олимпиячиларни тайёрлаш учун маблағини аямайди. Олимпиада ўйинларида қатнашган ҳар бир спортчи эса юртини улуғлайдиган олимпиада медалини қўлга киритиш учун бор куч-иродасини сафарбар қилади. Олимпиадалардаги муросасиз курашларда эл-юртимиз ишончини оқлаган спортчиларимиз эса Президентимиз Шавкат Мирзиёев таъбири билан айтганда: “Бундай азму шижоатли, ватанпарвар ёшларимиз энг катта бойлигимиз, миллатимизнинг “олтин фонди”.\nПарижга йўл сарҳисобдан бошланди\nПрезидентимиз Шавкат Мирзиёев Токио олимпиадасида иштирок этган спорт делегацияси вакиллари билан учрашувда сўзлаган нутқларида долзарб масалага тўхталдилар: “Мамлакатимиз спорт делегациясининг Токио олимпиадасидаги иштирокини ҳар томонлама чуқур таҳлил этиб, йўл қўйилган хато ва камчиликларни сарҳисоб қилишимиз керак”. Агар хато ва камчиликларни ўзимиз ҳозирдан бартараф этмасак, чеккадан биров келиб бартараф қилмайди, келгуси Париж олимпиадасига ҳозирдан илмий асосланган режалар тузмасак биров уни тақдим этмайди.\nСпорт соҳаси вакилларимиз ўзларининг масъулиятли вазифасини тўлақонли ҳис қилишяптими, спортчиларимиз олимпиада медалларига сазовор бўлиш учун бор куч-иродаларини сафарбар этишяптими? Бу саволларга жавоб топиш учун яқинда ниҳоясига етган Токио олимпиадаси натижаларини сарҳисоб қилиш лозим. Вакилларимиз бу олимпиадада 3 та олтин ва 2 та бронза медалига сазовор бўлишди(медалларимизни санаш учун битта қўлдаги бармоқлар кифоя), Ўзбекистонимиз умумжамоа ҳисобида дунё миқёсида 32-ўринни эгаллади. Бу аввалги 2016 йилда ўтказилган Рио олимпиадасидаги натижамиздан ҳам анча паст. Олимпиячиларимиз Риода 4 та олтин, 2 та кумуш, 7 та бронза медалларини қўлга киритиб, Ўзбекистонимизни умумжамоа ҳисобида 21-ўринга кўтаришганди.\nМулоҳаза юритишингиз учун Токио олимпиадаси совриндорлари ҳақида мухтасар маълумот келтирмоқчиман. Токиода америкалик сузувчи Калеб Дрессел 5 та олтин медални қўлга киритди. Австралиялик сузувчи Эмма Маккеон 4 та олтин, 3 та бронза, жами 7 медалга сазовор бўлди. Олимпиадада янги зеландиялик байдаркачи Лиза Кэррингтон, ямайкалик енгил атлетикачи (югуришда) Элейне Томпсон-Хера, жанубий кореялик мерган Ан Сан 3 та олтин медаль билан тақдирланди… Бу маълумотларга назар ташлаганингиздан кейин олимпиададаги натижаларимиз ҳақида жиддий мулоҳаза юритмасликнинг ўзи мумкин эмас.\nЭнди олимпиададаги айрим кўнгилсиз натижаларимизни ҳам эсласам. Велопойгада қатнашган Мурод Холмуҳаммедов 64-ўринни, спорт гимнастикаси турида мусобақалашган Расулжон Абдураҳимов 49-ўринни, ўқ отиш спорти турида имкониятини синаган Мухтасар Тоҳирова 33-ўринни… банд этди. Булар қатнашчилар сонининг экваторидан пастки ўринлар. Бадиий гимнастика турида баҳслашган Екатерина Фетисова 26 нафар қатнашчи орасида 24-ўринни эгаллади. Яккакураш турларида айрим спортчиларимиз биринчи босқичдаёқ олимпиада билан хайрлашди. Ким бу спортчилар олимпиадага медаль олиб, юртимизни улуғлаш учун борганди деб айта олади?\nБораверамиз ва қуруқ келаверамиз\nМаълумки, 1996 йилги олимпиададан бошлаб енгил атлетикачиларимиз катта таркиб билан қатнашиб келаяпти. Улар илгаридагиларида бўлгани каби Токио олимпиадасидан ҳам медалсиз қайтишди. Тўғри-да, улардан ҳеч ким “Олимпиадага тайёргарлик кўришингиз учун давлатимиз сизга тўрт йил давомида қанча маблағ сарфлади, яхши шуғуллансин деб давлат стипендиялари берди, шуғуллантирган мураббийларга маош тўлади, юртимиз ва хориждаги ўқув-машғулот йиғинларига, халқаро мусобақаларда қатнашишингиз учун маблағ ажратди. Давлатнинг шунча маблағи ҳавога совурилди, энди ҳавога совурилган маблағ учун ким жавоб беради?” деб сўрамагандан кейин олимпиадага бораверади ва қуруқ келаверади-да.\nБосқон улоқтирувчи Сухроб Хўжаев Токиога учинчи бор олимпиадада қатнашиш учун борди. Олдинги олимпиадаларда “тажрибасини оширган” экан, у Токио олимпиадасида босқонни 71,26 метрга улоқтирди. Рио олимпиадасида босқонни 70,11 метр узоқликка улоқтирганини ҳисобга олсак, натижасини 1,15 метрга яхшилади. Бу олимпиадада финал босқичида қатнашиш меъёри 77,50 метр қилиб белгиланганди. Агар Сухроб натижаларини шу тарзда яхшилаб борса яна олтита олимпиадада қатнашса юқоридаги меъёрни бажарар экан. Баландликка сакраш мусобақасида қатнашган Светлана Радзивиль тўртинчи олимпиадада ҳам медаль ололмади.\nУзунликка сакраш мусобақасида қатнашган Дарья Резниченко 6,19 метр натижани қайд этди. Бу спорт тури тарихига назар ташладик. Узунликка сакраш бўйича жаҳон рекорди 1939 йилда 6,12 метр экан. Бу – спортчимиз 82 йил илгариги натижани сал яхшилаганини ва енгил атлетикамиз замондан қанча орқада қолганини кўрсатади. Ҳозирги кундаги узунликка сакраш бўйича жаҳон рекорди 7,52 метр, олимпиада рекорди эса 7,40 метр. Спортчиларимиз бу рекордларни янгилаши учун неча йил керак бўлишини енгил атлетика федерацияси мутахассисларидан сўраш керак.\nЮртимизда истеъдодлар кўп\nВилоятларимизда пахта тераётган қизлар олдига бориб, ким 6,19 метр узунликка сакраса 100 миллион сўм ёки 10 минг доллар берилади деб айтиб кўринг. Қанча қиз бу ишни бажаришга чоғланишини санайверасиз. Кимдир жуда ошириб юбордингиз, деяпти. Бироқ бундан 65 йил илгари Шўрчи туманида ғўза чопиқ қилаётган, пахта тераётган қизлар орасида Равиля Салимова ҳам бор эди. Спорт жонкуярлари уни баскетболга жалб этишди. Натижада, Равиля Салимова баскетбол бўйича 2 марта жаҳон чемпиони, 4 бор халқаро универсиада ғолиби, 6 бор Европа чемпиони бўлди. Шу боис сиз далада меҳнат қилаётган ёшларга менсимай қараманг, аксинча ваъда қилган пулингизни бера олмай уялиб қолишингиз мумкин!\nМашҳур фильмдаги ҳикматли сўзлар эсга тушади: “Юртимизда истеъдодлар кўп. Уларни топиш ва кўтариш керак”. Бу сўзлар ҳақлигини билиш учун Токио олимпиадаси совриндорлари туғилган юртларига назар ташлаш кифоя. Баҳодир Жалолов Сариосиё туманидан, Акбар Жўраев Бўстонлиқ туманидан, Давлат Бобонов Нурота туманидан… Ҳа, юртимизда истеъдодлар кўп. Уларни топиш ва қизиққан турига жалб этиш учун биринчи навбатда спорт федерациялари мутахассислари жонбозлик кўрсатишлари лозим. Президентимиз нутқларида бу масала муҳимлигини яна бир бор таъкидладилар: “Ҳудудларда иқтидорли спортчи ёшларни аниқлаш, танлаш ва саралаш (селекция) ҳамда Ўзбекистон чемпионатларини ташкил этиш ишларини тўлиқ рақамлаштириш зарур”.\nЎзим чорак аср илгари Фориш туманида мактаб ўқувчилари ўртасида икки бор ўтказилган халқ ўйинлари олимпиадасини ёритиш учун борганман (таассуфлар бўлсинки, шундай яхши мусобақа ҳозирги кунда ўтказилмаяпти). Барча вилоятларимиздан келган мактаб ўқувчиларининг, айниқса, қизларнинг мусобақалар пайтидаги чаққонлиги, кийикдай югуриши ва сакраши мени ҳайрон қолдирган. Қизғин курашлар остида ўтган мусобақаларда форишлик ўқувчи қиз халқ ўйинлари олимпиадасининг 9 карра чемпиони бўлганди. Биз эса етти ёзги олимпиададан буён аёл спортчимиз олимпиада медали олишини илҳақлик билан кутаяпмиз. Агар ўшанда спорт федерацияларимиз мутахассислари ўз даврининг Равиля Салимоваси бўлган форишлик қизга эътиборларини қаратишганда, шуғуллантиришганида у бизга аллақачон олимпиада медалини тақдим этарди. Шукрки, Токио олимпиадаси спортимизда Зайнаб Дайибекова, Кумушхон Файзуллаева каби маҳоратли ёш қизларимиз вояга етаётганини кўрсатди. Ишончимиз комил, шу қизларимиз аёл спортчиларимиздан кутаётган олимпиада медалини Парижда тақдим этишиб, орзумизни ушалтиришади.\nОлимпиада медалингиз борми, ишлаяпсиз…\nБежиз давлатнинг дунё миқёсидаги спорт соҳасидаги салоҳияти олимпиадада қўлга киритилган медаллар сони ва салмоғига қараб белгиланади, деб ёзмадик. Шундай экан, спорт федерациялари фаолияти вакилларининг олимпиадада қўлга киритган медалларига қараб баҳоланади. Қайси спорт федерациясида олимпиада медали бўлса, бу федерация ишлаяпти. Қайси федерацияда олимпиада медали йўқ бўлса, бу федерация ишламаяпти, хизматчилари маош олишяпти, холос. Афсуски, медални гапирмай турайлик, олимпиадага ўз вакилларини юбора олмаётган, бу ҳақда ўйламаётган спорт федерацияларимиз ҳам бор.\nПрезидентимиз юқорида эсланган нутқларида бу оғриқли муаммога ҳам эътиборимизни қаратдилар: “Шу ўринда Олимпия ўйинларида жамоавий спорт турлари бўйича сезиларли натижага эриша олмаганимизни очиқ тан олишимиз керак. Бу ҳол мутасадди раҳбарларни жиддий ўйлантириши зарур. Агар кимдир, бундан кейин ҳам олдинги Олимпия ўйинларида бўлгани каби фақат яккакураш спорт турлари ҳисобидан ютуқларга эришамиз деб ўйласа, адашади. Билиб қўйинглар, бу – мутлақо нотўғри ёндашув”.\nҲолбуки, жамоавий спорт турлари бўйича ҳам олимпиадаларда муваффақиятларимиз бўлган. Футболчимиз Владимир Фёдоров олимпиада бронза медали совриндори, волейболчиларимиздан Вера Дуюнова 2 бор, Людмила Павлова бир марта Олимпия чемпиони, сув полоси бўйича Эркин Шагаев олимпиада ғолиби бўлган… Демак, бу спорт турлари бизга бегона эмас. Фақат бу спорт турлари федерацияларида фаолият кўрсатаётганлар орасида шу спорт турларига “бегона” одамлар бор бўлса керак деган хаёл келади.\nФутбол — энг оммавий спорт тури. Яқинда футбол миллий терма жамоамиз жаҳон чемпионати саралаш мусобақасининг иккинчи босқичидаёқ юришини тўхтатди. Энди ўша таркибдаги футбол ассоциацияси ходимлари олимпиада саралаш мусобақасига олимпия терма жамоамизни тайёрлашади. Натижа халқимиз, футбол мухлислари кутгандай ижобий бўладими? Бу саволга спорт мутасаддиларимиз ҳозирдан жавоб излашлари ва ижобий натижа бўлиши учун чора-тадбирлар кўришлари зарур эмасми?\nВолейбол федерациясидагилар нега олимпиадага бора олмаётганига далиллар келтиришини билганим учун уларга оддий савол бермоқчиман: “Ўттиз йил илгари Эрон волейболи биздан орқада эди. Нега ҳозирги кунда Эрон волейболи биздан жуда олдинга ўтиб кетди?” Жавоб ҳам оддий: “Эрон волейбол федерацияси ишлаяпти”.\nЭркин Шагаев сув полоси бўйича Олимпия чемпиони бўлганда республикамизда бармоқ билан санарли бассейнлар бор эди. Мустақиллик йилларида юртимизда бассейнлар барпо этишга жиддий эътибор бериляпти, ҳатто айрим умумтаълим мактабларимизда ҳам ажойиб бассейнлар қурилган. Айтмоқчимизки, бу спорт турида ишлайман деган мутахассисларга шароитлар етарли даражада яратилган.\nПрезидентимиз нутқларида 2024 йилда ўтказиладиган олимпиадада эришилиши лозим бўлган маррани белгилаб бердилар: “Парижда бўлиб ўтадиган навбатдаги ёзги олимпиадага 100 дан ортиқ лицензияни қўлга киритиш ва медаллар бўйича етакчи 15 та мамлакат қаторидан жой олиш учун ҳамма имкониятларимиз бор”. Агар Токио олимпиадасида 15-ўринни эгаллаган Венгрия терма жамоаси 6 та олтин, 7 та кумуш, 7 та бронза медалига сазовор бўлганини ҳисобга олсак, Парижга борадиган вакилларимиз 20 тадан кўпроқ медални қўлга киритишлари, улардан камида 7 таси олтин медаль бўлиши керак. Бу Токио олимпиадасида қўлга киритган медалларимиздан тўрт баравар кўпроқ деганидир.\nТурган гапки, бу вазифани эшитган спорт соҳаси вакиллари Президентимиз спорт соҳасига сарфланаётган давлат маблағларини оқлашимиз учун имконият бердилар дея хурсанд бўлишаяпти. Ҳа, спорт соҳасига сарфланаётган маблағларни оқлаш – олимпиада медаллари билан қайтариш вақти келди. Ҳозир мумкин эмасдай кўринган бу вазифани Париж олимпиадасида бажариш учун Президентимиз нутқларидаги қуйидаги сўзларига амал қилишимиз шарт: “Спорт йўналишидаги вазифаларни амалга ошириш учун биринчи навбатда давлат бошқарувини янада такомиллаштириш талаб этилади”. Яъни, давлатнинг спортни ривожлантириш учун йўналтирган маблағини тийин-тийинигача ҳисобини юритиш, ҳар бир берилган пул учун спорт федерацияларидан натижа – медаль талаб қилиш кундалик вазифага айланиши керак. Юқорида қайд этганимиздай, спорт федерациялари фаолияти қўлга киритган олимпиада медалларига қараб баҳоланади.\nСпортчидан яхши раҳбар чиқадими?\nАлбатта, соҳанинг ривожи раҳбарнинг билими, тажрибаси ва шу соҳани ич-ичидан билишига боғлиқ. Шу сабабли мактабда анатомия фанини ўқигани учун ҳали ҳеч ким соғлиқни сақлаш вазири этиб тайинланмаган. Лекин мактабда жисмоний тарбия дарсида қатнашганларни чорак асрдан бери спорт соҳасига раҳбар этиб тайинлаш одат тусига кирди. Тармоқ мутасаддиси ёнимда шундай раҳбарга савол берганди: “Бир неча ой ишладинг, спортда унча-мунча нарсани тушуниб қолгандирсан?” Бу суҳбатдан кейин раҳбар уялганидан ишдан бўшаб кетгандир деб ўйлаётгандирсиз. Йўқ, у қайсар чиқиб қолди, спортни тушунмаса ҳам ишдан бўшатгунларича, спорт соҳасига “раҳбарлик” қилди.\nАллақачон спорт соҳаси раҳбарларини тайёрлаш тизимини яратиш вақти келиб бўлган. Бу ишни билимли спортчилар тайёрлашдан бошлаш керак. Ҳозирги кунда спортга ихтисослашган ўқув даргоҳларида ўқувчининг спорт натижаларига кўпроқ эътибор қаратилади. Ёки сиз спорт натижалари яхши бўлган, лекин фанларни ўзлаштирмагани учун спорт мактабидан четлатилган ўқувчиларни биласизми? Аксинча, спорт натижалари яхши бўлса, бундай ўқувчиларга умумтаълим мактабида ҳам, спорт мактабида ҳам фанлардаги баҳолари қўйиб берилади. Шундай ўқувчи-спортчилардан бири жаҳон чемпиони ҳам бўлганди. Спортдан кетгач, раҳбарлар жаҳон чемпиони бўлгани учун у жойдан, кейин бошқа жойдан иш беришди. У ҳеч жойда ёлчитиб ишламади, қўним топмади. Негаки, унда кундалик ҳаётда керак бўладиган билим йўқ эди, одамлар билан муомала қилиш маданияти йўқ эди.\nСпортга ихтисослашган ўқув даргоҳларида ҳам ўқувчиларнинг фанларни ўзлаштиришини қаттиқ назорат қилиш зарур. Таниқли футболчи ва мураббийимиз Миржалол Қосимовга болалигида отаси Қўшоқ ака шарт қўйган: “Мактабда яхши ўқимасанг, футбол машғулотларига бормайсан. Яхши ўқимаган боладан яхши футболчи чиқмайди”. Миржалол мактабда яхши ўқиди, футбол машғулотларида астойдил шуғулланиб яхши футболчи бўлди. Билими пухта экан иккита олий таълим муассасасида таҳсил олди. Ҳозирги кунда яхши мураббийларимиздан бири. Биз спорт мактабларида ўқувчиларга яхши ўқимаган боладан яхши спортчи чиқмаслигини уқтириб туришимиз лозим. Яхши ўқимаса, биз юқорида ёзган жаҳон чемпионидай спортдан кетгач, ҳаётда қийналиб қолади.\nЎзбекистон Давлат жисмоний тарбия ва спорт университетига қабул қилишда спорт натижалари билан бир қаторда фанлардан юқори балл тўплаши меъёр қилиб олиниши зарур. Университетда ўқиш даврида Олимпия чемпиони бўлиб келса ҳам фанларни ўзлаштиришини қаттиқ талаб қилишимиз лозим. Ахир, у ўқишни битиргач, биз билан бирга ишлайди, шу заминда бирга яшайди. Агар билими пухта, меҳнатсевар ва интилувчан бўлса спорт соҳасини бошқаради. Бунинг ҳеч ажабланадиган жойи йўқ. Дунёга қаранг, собиқ спортчи давлат президенти, шаҳар губернатори, спорт вазири, Халқаро Олимпия қўмитаси(ХОҚ) президенти… Биз ҳам спортчи ва спорт раҳбари тайёрлаш тизимини замонавий даражага шундай кўтарайликки, собиқ спортчиларимиздан таниқли давлат арбоблари етишиб чиқсин.\nЁлланма спортчилар ва допинг\nПрезидентимиз нутқларида бир нарсани – ёлланма спортчилар олиб келишни кескин танқид қилдилар: “Катта харажатлар эвазига хориждан спортчиларни (легионер) олиб келиш тажрибаси унчалик ҳам ўзини оқламаётганини очиқ айтишимиз керак. Бундай амалиётдан воз кечиб, маҳаллий спортчиларимизни тарбиялашга жиддий эътибор қаратадиган пайт келди”. Биз Президентимиз танқид қилган амалиётнинг жабрини ҳам тортдик, жаҳон спорт аҳли олдида уятга ҳам қолдик. Гап юзи қаро бўлган икки хорижлик спортчи ҳақида кетмоқда. Улар иккита олимпиадада юртимиз номидан қатнашиб 2 та олтин,битта кумуш, битта бронза медали олишди. ХОҚ олимпиячилардан олинган намуналарни 5-6 йил ичида қайта таҳлилдан ўтказади. Бу икки спортчи топширган намуналарда тақиқланган модда – допинг борлиги аниқланди ва ХОҚ улар олган медалларни бекор қилди. Ёлланма спортчилар келди, натижа кўрсатишга ёрдам берадиган допингни қабул қилди, олимпиада медалларини қўлга киритди, давлатимиз томонидан медаллар учун белгиланган катта мукофот пулларини, машина ва совға-саломларни олди ва юртимиздан чиқиб кетди.\nАфсуски, допинг спортимизга кириб бўлди. Лондон олимпиадасида оғир атлетикачимиз Руслан Нуриддинов 4-ўринни олганди. ХОҚ таҳлилида совриндор оғир атлетикачи намунасида допинг борлиги аниқланган. Улар бронза медали беришдан олдин Нуриддинов намунасини ҳам таҳлилдан ўтказди, унинг намунасида ҳам допинг топилди. Натижада Нуриддинов тайёр бронза медалидан қуруқ қолди ва икки йилга дисквалификация қилинди. Допинг туфайли боксчи Бектемир Мелиқўзиев, самбочи Дилшод Чориев тўрт йилга дисквалификация қилинганини ёзиш билан чекланмоқчиман. Бу рўйхатни давом эттириш мумкин. Шунинг учун Вазирлар Маҳкамаси ҳузуридаги Миллий антидопинг агентлиги фаолиятини янада кенгайтириш ва ҳуқуқларини ошириш керакка ўхшайди. Юртимиз спортидан допингни илдиз-пилдизи билан йўқотмас эканмиз, бу иллат соҳада амалга оширган яхши ишларимизни бирзумда чиппакка чиқариши мумкин.\nОлдинда Париж олимпиадаси. Бу олимпиадада спортчиларимиз 20 тадан кўпроқ медални қўлга киритишлари, улардан камида 7 таси олтин медаль бўлиши керак. Бу улуғвор вазифани бажаришга Президентимиз Шавкат Мирзиёев ишонч билдирганларидай: “Томирларида Жалолиддин Мангуберди, Амир Темур, Паҳлавон Маҳмуд, Заҳириддин Бобур каби буюк аждодларимизнинг куч-ғайрати жўш уриб турган, уларга ҳар томонлама муносиб бўлган авлодгина бундай улкан ишларга қодир бўлади”.\nPrevious Дунёни маърифат қутқаради\nNext Академик таътил мажбурий бўлсин…


«Ректорнинг дунёқараши вилоят, шаҳар ҳокиминикидан баланд бўлиши керак» — президент – Газета.uz\n16 июн 2021, 19:12 Сиёсат\n16 июнь куни президент Шавкат Мирзиёев раислигида олий таълим масалаларига бағишланган видеоселектор йиғилиши бўлиб ўтди. Бу ҳақда «Газета.uz» мухбири хабар бермоқда.\nДавлат раҳбари олий таълим муассасалари мавзусида тўхталар экан, ҳар бир йўналишда мутахассислар билимли бўлса, натижа кутилгандек бўлишини қайд этди.\n«Биз олийгоҳларни кўпайтирдик. Уларнинг сифати қандай деган савол турибди. Вилоят ҳокимлари ўз ҳудудингиздаги олий таълим муассаси ҳаёти билан қизиқиб кўрганмисиз? Ёшларга қандай билим бериляпти, яшаш жойи қандай? Қайси тармоқ билан бирлаштириш мумкин таълим муассасасини? Ҳеч қайси вилоят, шаҳар ҳокимини бу савол қийнамаяпти», — деди Шавкат Мирзиёев.\nПрезидент йиғилишда олийгоҳлар ректорлари тўғрисида ҳам гапириб ўтди. Таъкидланишича, агар олийгоҳда билимли ректор бўлса, бу — халқнинг бахти.\n«Ректорнинг дунёқараши вилоят, шаҳар ҳокиминикидан баланд бўлиши керак. Мен ректорни энг катта ислоҳотчи, фидойи деб биламан. Агар у ёшларни билимли қилиб тарбиялай олса, бизга бошқа ҳеч нарса керак эмас. Лекин ҳамма ректорлар шундайми? Сифат билан шуғулланмаган, „талаба учун мен нима бера оламан“, деган саволга жавоби бўлмаган ректорнинг келажаги йўқ», — дея қўшимча қилади давлат раҳбари.\nМаълум қилинишича, олий таълим муассасалари сони 117 тани ташкил этмоқда. Қабул ўрни 66 мингдан 181 мингга, яъни 3 баравар ортган. Профессор-ўқитувчиларнинг ойлиги 3,5 бараварга оширилган. Ўқишга ҳужжат топшираётганлар ҳам 2 баравар кўпайган.\n«Бир нарсани аниқ тушуниш керак. Яқин-яқингача давлат олийгоҳлари монополия бўлган. Ва бундан фойдаланиб келган. Сўнгги йилларда соҳага рақобат кириб келди, хусусий ва хорижий олийгоҳлар кўпаймоқда ва бу вазиятни ўзгартиради», — дейди Шавкат Мирзиёев.\nҚайд этилишича, бугунги кунда 815 та йўналишнинг 55 фоизи меҳнат бозори талабларига жавоб бермайди.\nДавлат раҳбари таълим сифатини яхшилаш ва таълимнинг барча жараёнларини бозор эҳтиёжларидан келиб чиқиб, ташкил этиш масаласи Олий таълим вазирлиги, ректорларнинг эътиборидан четда қолиб кетаётганини танқид қилди.\nШавкат Мирзиёев ўтказилган сўровларда аҳолининг 65 фоизи олий таълимдаги ислоҳотларнинг натижаси сезилмаяпти, деб фикр билдирганини қайд этди.


09:15 / 27.06.2017\nРоссияда яшовчи фуқаролиги бўлмаган кишилар шахсни тасдиқловчи ҳужжат олишлари мумкин. Бундай қонун лойиҳаси ишлаб чиқилмоқда, деб ёзади «Известия» газетаси ҳукумат ва куч тузилмаларидаги манбаларга асосан.\nПрезидент ҳузуридаги инсон ҳуқуқлари бўйича миграция Кенгаши комиссияси раиси Евгений Бобровнинг айтишича, бундай қонун лойиҳаси ИИВ томонидан тайёрланмоқда.\n«Фуқаролиги йўқ кишиларнинг шахсини тасдиқловчи ҳужжат пайдо бўлиши керак. У вақтинчалик яшашга рухсат олингунга қадар амал қилади. Бундай ҳужжатни олиши мумкин бўлган кишилар жуда кўп. Уларнинг эски ҳужжатлари йўқолган, янгилари эса берилмаяпти», - дея аниқлик киритди у.\nУнинг сўзларига кўра, айни дамда, агарда фуқаролиги бўлган инсон вақтинчалик яшашга рухсат олса, унга маълумотнома берилади. Бироқ, рухсатни олишнинг уддасидан чиқа олмаса, ҳеч қандай ҳужжат берилмайди.\nТахминларга кўра, Россияда фуқаролиги йўқ кишиларнинг шахсини тасдиқловчи ҳужжатда инсон ҳақидаги асосий маълумотлар, яшаш манзили, шунингдек, фотосурати бўлади.


«Толибон» ҳаракати энг хавфли террорчилик ташкилоти деб топилди - 21 Ноября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Ноябрь » 21 » «Толибон» ҳаракати энг хавфли террорчилик ташкилоти деб топилди\n2018 йилда «Толибон» ҳаракати томонидан бутун дунёда амалга оширилган терактларда энг кўп одам ҳалок бўлган. Бу ҳақда Institute for Economics and Peace тадқиқот маркази томонидан тайёрланган Global Terrorism Index 2019’да эълон қилинган. Терактлар оқибатидаги қурбонлар сони бўйича «Толибон» ИШИДни ортда қолдирган.\n2018 йилда «Толибон» ҳаракатининг ҳужумлари оқибатида бутун дунёда 2017 йилга қараганда 70 фоизга кўп, яъни 6,1 минг нафар одам ҳалок бўлган. ИШИД уюштирган терактлар туфайли 1,3 минг нафар одам қурбон бўлган, терактлар сони ҳам кескин қисқарган. Ҳисобот муаллифларининг қайд этишича, ушбу ҳолат Ироқ ҳамда Сурияда террорчилик ташкилотининг позициясига берилган қақшатқич зарбалар билан боғлиқ.\n2018 йилда 15,9 минг аҳоли терактлар қурбони бўлган. Ҳалок бўлганлар сони 2017 йилдагига нисбатан 15 фоизга кам. Бироқ Афғонистонда терактлар оқибатида қурбонлар сони ҳали ҳам юқорилигича қолмоқда ва 2018 йилда уларнинг сони ошган. 2018 йилда 2017 йилга нисбатан 60 фоизга кўп, яъни 7,3 минг нафар фуқаро терактлар оқибатида ҳалок бўлган.\nАввал БМТ вакиллари ҳам 2018 йил Афғонистонда ҳалок бўлган фуқаролар сони рекорд даражага чиққанини маълум қилганди. Ташкилот маълумотига кўра, ушбу салбий ҳолатларнинг тўртдан бир қисми Афғонистон кучишлатар тизими ва хорижлик ҳарбийларнинг айби билан содир бўлган.\nАфғонистон мудофаа вазирлигининг 2018 йил ҳолатига кўра, мамлакатда 21 та террорчилик ташкилоти аъзолари бўлган 50 мингдан ортиқ жангарилар фаолият олиб бораётгани хабар қилинган. Террорчиларнинг аксарияти «Толибон» ҳамда ушбу ҳаракат билан иттифоқдаги «Ҳаққоний тармоғи»нинг аъзолари.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Дилноза Кубаева ижтимоий тармоқларда йўқлиги сабабини айтди\t15:43, 05 февраль 2016\tҲозирги кунда ижтимоий тармоқлар, мессенжерлар ҳаётимизнинг ажралмас қисмига айланиб қолган, десак муболаға бўлмайди. Аммо, актриса Дилноза Кубаевани ижтимоий тармоқлардан бирортасида ҳам учратмаймиз. Бунинг сабабини у “Даракчи” мухбири билан суҳбатда айтиб ўтди.\n“Менда фобия бўлиб қолган. Ижодга илк кириб келган кезларим менга нисбатан жуда ёмон ва бўлмағур ёзишмалар ёзишган. Буни оддий томошабин ёки интернетдан фойдаланувчи оддий одам эмас, профессионал, шу билан бирга касбимизга яқин одам ёзганлиги сезилиб турарди. Кўнглим сезган, кўнгил алдамайди! Балки санъатни ичидаги одамдир... Шундан кейин кўнглим қолган интернетдан. Бундан ташқари интернетда граматик хатолар, бачкана гап-сўзлар ва бўлмағур расмлар кўплиги учун ҳам яхшиси фойдаланмасликка қарор қилдим”, —деди Кубаева.\nМухбирнинг “Интернетни кузатмайсизми?” деган саволига актриса қуйидагича жавоб берди:\n“Йўқ, аввалига кузатиб борардим. Энди қўл силташимга тўғри келгани учун кирмайман. Нафрат уйғотган бояги воқеа. Лекин интернет орқали ҳалол ва виждонли журналистларимизнинг аксарияти бизнинг ижодимизни тарғиб этишаётганини биламан. Уларни меҳнатини қадрлайман! Ҳурматим ҳам юқори. Мени юқоридаги интернетга нисбатан айтган гапим уларга алоқадор эмас!”